Glavaš podnio krivičnu prijavu protiv Džaferovića: Povući ću je ako se izvini zbog izjave | BL Portal\nGlavaš podnio krivičnu prijavu protiv Džaferovića: Povući ću je ako se izvini zbog izjave\n19. Januara 2022. 11:19\nPoslanik DNS-a u Narodnoj skupštini Republike Srpske Aleksandar Glavaš podnio je danas Policijskoj upravi Istočno Sarajevo krivičnu prijavu protiv bošnjačkog člana Predsjedništva BiH Šefika Džaferovića zbog povrede ugleda Republike Srpske i njenih naroda.\nGlavaš je, nakon predaje krivične prijave, rekao da Džaferović mora da odgovara za uvredljivu izjavu datu za njemački časopis “Di velt” kojom je učesnike obilježavanja 9. januara, Dana Republike Srpske, uporedio sa nacističkim odredima smrti.\n“Za nas Srbe, kao antifašiste i narod koji je dao najviše u borbi protiv fašizma na ovim prostorima, to je jako uvredljivo. Smatram da je to povreda ugleda Republike Srpske i njenih institucija. Za njihovo poređenje sa nacističkom vladavinom Džaferović mora da odgovara”, izjavio je Glavaš novinarima.\nGlavaš je je rekao da je Džaferović prekršio Krivični zakon Republike Srpske, gdje je navedeno da institucije Srpske niko ne smije porediti sa genocidnim, agresorskim ili bilo kojim drugim kvalifikacijama koje podstiču da je njeno osnivanje i njen razvoj bio na neki način povezan sa bilo kakvim zločinima.\nOn je dodao da se nada da će nakon ovoga napadi na Republiku Srpsku iz Federacije BiH prestati.\n“Ukoliko se Džaferović izvini za ono što je izjavio i prihvati Republiku Srpsku kao dio BiH i bude poštovao Ustav BiH, ja sam spreman da povučem krivičnu prijavu, ali samo nakon što se izvini srpskom narodu i svim građanima Republike Srpske”, poručio je Glavaš.\nOn je rekao da će Policijska uprava Istočno Sarajevo obavijestiti nadležno tužilaštvo o prijavi protiv Džaferovića.\n“Da li će to biti Tužilaštvo BiH ili Okružni sud, to je do Ministarstva unutrašnjih poslova (MUP) i nakon toga će nadležni tužilac donijeti odluku o pokretanju krivičnog postupka ili odbacivanja krivične prijave, što bi, prema mom mišljenju, bilo skandalozno jer smatram da je situacija vrlo jasna”, naglasio je Glavaš.\nOn je istakao da je ovakvim izjavama Džaferović nanio štetu Republici Srpskoj i svim njenim građanima, bez obzira na nacionalnost.\n“Republika Srpska se ne može porediti sa nacističkim odredima smrti, a pogotovo obilježavanje 9. januara, gdje je učestvovalo 2.700 ljudi. Osim pripadnika MUP-a Srpske, bilo je prisutno 38 ešalona civilnog sektora i svakako je skandalozno sve te ljude nazivati i porediti sa nacističkim odredima smrti. To je, zaista, degutantno i ne priliči jednom članu Predsjedništva BiH”, naglasio je Glavaš.\nDžaferović je 9. januara za “Di velt” izjavio da “nacistički odredi smrti marširaju u vrijeme godišnjice `Kristalne noći`”.\nTags: Aleksandar Glavaš, prijava, Šefik Džaferović\nUIO objavila podatke za prošlu godinu: Prikupljeno rekordnih osam milijardi i 445 miliona KM poreza


Pad slobode medija u Srbiji prema novom izveštaju Reportera bez granica – Gerila\nGerila > Društvo > Pad slobode medija u Srbiji prema novom izveštaju Reportera bez granica\nobjavljeno na Apr. 22, 2020 u 10:01 pm\nUbistva pojedinih novinara godinama čekaju epilog. Ko je ubio novinarku Dadu Vujasinović i dalje je pod velom tajne. Mnogi napadi još su nekažnjeni. Slučaj novinara Milana Jovanovića, kome je pre godinu i po dana u podmetnutom požaru zapaljena kuća u Grockoj, i dalje nema sudski kraj.\nZato je na rang listi Reportera bez granica ocenjeno da je sloboda medija u Srbiji nazadovala i da je pala za tri mesta i sada se nalazi na 93. poziciji. Kao jedan od razloga za loš plasman, navodi se i to što su mnoga ugrožavanja rada novinara još uvek ostala nekažnjena.\n“Posle šest godina pod vođstvom Aleksandra Vučića, prvo kao premijera, a potom kao predsednika, Srbija je postala zemlja u kojoj je često opasno biti novinar i gde lažne vesti postaju sve vidljivije i alarmantno popularnije. Iako su vlasti uspevale u procesuiranju odgovornih za ubistvo novinara Slavka Ćuruvije 1999. godine, mnoge druge istrage u vezi sa napadima na medijske radnike zaustavljene su ili se sa njima odoguvlači”, kontatovali su Reporteri bez granica u svom izveštaju.\nUrednik nedeljnika “Vreme” Filip Švarm smatra da je takav ishod očekivan, jer je uticaj vlasti na slobodu medija uveliko dostigao crvenu zonu.\nMeđutim, oni koji drugačije misle od aktuelne vlasti, neretko su i meta predsednikovog govora. Iako je zbog uvođenja vanrednog stanja Aleksandar Vučić obećao da neće da govori o političkim protovnicima, tu ulogu preuzleli su provladini mediji.


Premijerka Novog Zelanda dobija „Ključ grada Novog Pazara“ - 27.03.2019, Sputnik Srbija\nPremijerka Novog Zelanda dobija „Ključ grada Novog Pazara“\nPremijerka Novog Zelanda Džasinda Ardern trebalo bi da 20. aprila, na svečanoj akademiji povodom Dana grada Novog Pazara, dobije „ključeve grada“. 27.03.2019, Sputnik Srbija\n© AP Photo / Nick PerryPremijerka Novog Zelanda Džasinda Ardern\nPremijerka Novog Zelanda Džasinda Ardern trebalo bi da 20. aprila, na svečanoj akademiji povodom Dana grada Novog Pazara, dobije „ključeve grada“.\nKako je izjavio član gradskog veća Mirsad Jusufović, odbornički klub SDP u Skupštini grada predložio je da, zbog svega što je učinila nakon terorističkog napada na džamiju u Krajstčerču na Novom Zelandu, premijerka Ardern dobije ključ grada.\n19 Mart 2019, 20:15\n„Novi Pazar je grad u kojem se susreću dve civilizacije, most koji spaja Istok i Zapad, islam i hrišćanstvo. Reakcija premijerke Ardern nakon brutalnog terorističkog napada je upravo ono što su i nas Novopazarce oduvek učili — da budemo solidarni i gradimo zajednicu koja se neće deliti po veri i naciji, zajednicu u kojoj su svi dobrodošli“, rekao je Jusufović, preneo je Tanjug.\nOn je dodao da su već kontaktirali ambasadu Novog Zelanda u Rimu, koja pokriva i teritoriju Srbije, kao i kabinet premijerke i da čekaju odgovor.\nU pismu premijerki Novog Zelanda, u koje je Tanjug imao uvid, a koje je poslao gradonačelnik Nihat Biševac, ističe se da su građani Novog Pazara zadivljeni reakcijom Džasinde Ardern i reakcijom celokupne javnosti Novog Zelanda — kada su u tim teškim trenucima pokazali da su poštovanje različitosti i zajedništvo najveće tekovine moderne civilizacije.\n„Vašim primerom inspirisali ste milione širom planete da budu bolji. Pokazali ste da su ljubav i saosećajnost vrednosti za koje se treba boriti, da je snaga ljudske rase u poštovanju i ljubavi, a da je mržnja najveća slabost. Zbog svega toga, Skupština grada Novog Pazara je odlučila da Vam na Dan grada, 20. aprila 2019. dodeli naše najveće priznanje — ’Ključ grada Novog Pazara‘“, navodi se u pismu.\n„Ključ grada Novog Pazara“ do sada su dobili predsednik Srbije Aleksandar Vučić i predsednik Turske Redžep Tajip Erdogan.


Srbija\tKosovo\tHasim Tači\nBEOGRAD - Predsjednik Kosova Hašim Tači je u obraćanju poslanicima i građanima izjavio da je Kosovo dobilo rat sa Srbijom, ali da je sada na redu da se dobije i mir.\n"Sa Srbijom imamo jedan vijek neprijateljstava. Dobili smo rat uz veliku cijenu. Sada je vrijeme da dobijemo i mir sa Srbijom, za nas i buduće generacije koje dolaze. Zato pozdravljam stvaranje Pregovaračke grupe od strane Skupštine Kosova i početak rada na sporazumu sa Srbijom", rekao je Tači na sjednici koju su bojkotovali poslanici Demokratskog saveza Kosova, Samoopredjeljenja i Socijaldemokratske partije Kosova.\n"Ovaj sporazum Kosovu treba da donese priznanje od strane Srbije i učlanjenje u Ujedinjene nacije, dok regionu treba da donese održivi mir i stabilnost", kazao je kosovski predsjednik.\n"Pismo predsjednika Makrona hvali naše angažovanje za mir i stabilnost. Ali je još snažnije pismo predsjednika Trampa, države koja je nama najbliskija. Predsjednik Tramp izdvaja Kosovo kao odlučujući partner za mir i razvoj cijelog evropskog kontinenta", kazao je Tači.\n"Treba da sa najvećom ozbiljnošću shvatimo poziv predsjednika Trampa koji kaže da podstiče mene i lidere Kosova da iskoriste ovaj jedinstveni trenutak i da govore jednim glasom tokom pregovora za mir", kazao je Tači.\n"Ako izgubimo ovaj trenutak, kako kaže i predsjednik Tramp u svom pismu, bilo bi to tragično vraćanje nazad i gubljenje mogućnosti koja se neće ponoviti dugo vremena. Zato danas kao predsjednik Kosova sa govornice Skupštine Republike Kosovo u ime građana i liderstva Kosova potvrđujem da je Kosovo spremno za dijalog. Kosovo se obavezuje da će postići konačni sporazum sa Srbijom", kazao je Tači.


Početak/Ekonomija/Cene nekretnina rasle na jugu Srbije i u toku vanrednog stanja\nVioleta Milićević 2. juna 2020.\nTržište nekretnina u Srbiji je iz godine u godinu beležilo rast koji se pre svega odnosio na porast cena nekretnina u većim gradovima – Beogradu, Novom Sadu, Nišu i Kragujevcu. Ipak, i u pojedinim gradovima južne Srbije, pre svega u Sokobanji i Pirotu cene nekretnina su rasle.\nOvaj trend privremeno je zaustavljen pojavom korona virusa u Srbiji i uvođenjem vanrednog stanja. U zavisnosti od toga koliko će se tržište nekretnina brzo oporaviti, ali i da li će biti ekonomskih posledica vanrednog stanja, videćemo da li će cene nekretnina u narednom periodu padati ili će one nastaviti da rastu.\nBez obzira na cene, u Nišu je poslednjih godina potražnja za nekretninama veća od ponude. Sajt za oglašavanje nekretnina 4zida.rs prikazuje kako se kreću prosečne cene kvadrata oglašenih kuća i stanova u starogradnji.\n„Vodeći grad po cenama nekretnina u ovom delu Srbije je svakako Niš. Ako posmatramo celu opštinu, vidimo da su se u Nišu stanovi u starogradnji oglašavali u proseku za 812 evra po metru kvadratnom. Najjeftiniji su stanovi na Panteleju (746 evra/m2), a najskuplji na Medijani (858 evra/m2). S druge strane, kuće u Nišu skoro da su duplo jeftinije. Prosečno se prodaju za nešto više od 450 evra/m2, a najviše novca ćete morati da izdvojite ako gledate kuće na Medijani koje se u oglasima nude prosečno za 600 evra/m2. Interesantno je da su najjeftinije kuće one u Niškoj banji, gde je kvadrat kuće prosečno 250 evra, pa ovo predstavlja odličnu investiciju za one koji razmišljaju da kupe kuću ili da ulože u vikendicu u ovom poznatom odmaralištu“, piše sajt 4zida.rs.\nU Leskovačkoj opštini stanovi se prosečno prodaju za oko 530 evra/m2. Kao i u Nišu, i u Leskovcu su kuće duplo jeftinije nego stanovi, pa je tako prosečna cena kvadrata oglašenih kuća 268 evra u leskovačkoj opštini, a 290 evra u samom gradu. Zanimljivo je da su cene kuća u Leskovcu beležile rast od sredine 2019. godine, ali da je ovaj trend zaustavljen vanrednim stanjem i pojavom korona virusa u Srbiji.\nU Sokobanji cene nekretnina već nekoliko godina u nazad beleže rast. Prosečna cena oglašenih stanova je skoro 850 evra/m2, a mnogi se prodaju i za 1000 evra/m2, većinom oni u centru. Kada govorimo o cenama oglašenih kuća, vidimo da su i u ovom gradu one gotovo duplo jeftinije nego stanovi, pa tako prosečna cena oglašenih kuća iznosi 475 evra/m2.\nIako se ovih dana tržište nekretnina polako vraća na staro, još neko vreme će biti potrebno da se ono u potpunosti oporavi. Tokom vanrednog stanja, najveći udar osetilo je tržište kupoprodaje nekretnina, prvenstveno zbog prestanka rada državnih službe. S druge strane, i mnogi stanovi koje su mahom iznajmljivali studenti, su zbog prestanka rada fakulteta otkazivani, te je ovo uticalo na tržište izdavanja pre svega u Nišu, ali i u drugim gradovima gde žive studenti.\nSajt za oglašavanje nekretnina 4 zida.rs analizirao je kako su se kretale promene cena nekretnina tokom i nakon vanrednog stanja. Od uvođenja vanrednog stanja, pa naovamo, od ukupnog broja od 68 000 oglasa starogradnje koliko je oglašeno na ovom sajtu, promena u ceni se desila na 8% od ukupnog broja oglasa, odnosno na skoro 5500 oglasa. Ako govorimo o pojedinačnim gradovima, u Nišu su najveću promenu u ceni zabaležili stanovi za izdavanje, gde je cena pala za 6%. Prodaja stanova i kuća zabeležila je manju promenu u ceni, te su tako cene kuća i stanova za prodaju snižene za 1%.\nnekretnine prodaja stanova\nVELIKI IZBOR NOVIH STANOVA na atraktivnim lokacijama (FOTO)


Jeremić: Čvrst stav o statusu Kosova preduslov za normalizaciju životnih prilika | VRANJENEWS\nVranje/Beograd - Predsednik Narodne stranke Vuk Jeremić pozvao je vlast da jasno i javno saopšti da Srbija odbija ideju o članstvu Prištine u UN, odnosno o faktičkom priznavanju samoproglašenog Kosova kao nezavisne države, jer će se tek tada otvoriti prostor za realne razgovore o normalizaciji životnih prilika na Kosovu i Metohiji i ostatku regiona.\n- Tada će biti moguće pregovarati o životnim pitanjima, poput imovine, saradnje u ekonomiji, zdravstvu i nauci, kao i o očuvanju ugrožene srpske kulturne baštine na Kosovu i Metohiji - rekao je Jeremić Televiziji srpske dijaspore, a prenosi NS na svom zvaničnom sajtu.\nPredsednik narodne stranke je istakao da vlast, međutim, u poslednjih osam i po godina delu međunarodne zajednice šalje signale da je spremna da postigne „istorijski kompromis“ koji bi podrazumevao stolicu Prištine u UN.\n- Ako stalno šalju takvu poruku, zašto bi Albanci pregovarali o bilo čemu ispod onoga što srpska strana nagoveštava da je sprema da učini? Vlast u Beogradu to radi jer zauzvrat traži da međunarodna zajednica toleriše njeno ponašanje u Srbiji - rekao je Jeremić.\nJeremić je rekao da je "jedinstven opozicioni front" protiv vlasti uslov za promene, ali da je formiranje takvog fronta poslednji korak, jer je pre toga neophodno da opozicione stranke uspostave jaku stranačku infrastrukturu i da dopru do građana u celoj Srbiji.\n- Za to su neophodni ideologija, program i ljudi. Ko to nema, teško će ubediti građane da skrenu pogled sa onoga što im se servira na televizijama sa nacionalnom frekvencijom i da razmisle o nečemu drugom.\nAko ne možete da odgovorite na pitanja šta je vaša politika po pitanju Kosova i Metohije, odlaska mladih iz Srbije, zdravstva, obrazovanja i identiteta, onda vas narod neće slušati - rekao je Jeremić.\nJeremić je naveo da Narodna stranka može da kaže da je stranka desnog centra, poput nemačkog CDU.\n- Narodna stranka se zalaže za ozbiljan pristup nacionalnim pitanjima i smatra da je srpski narod jedan i nedeljiv gde god živeo. Takođe, zalažemo se za domaće privredno preduzetništvo i vladavinu prava, i strogo se protivimo direktnom ili indirektnom priznanju Kosova i Metohije kao nezavisne države - rekao je Jeremić.\nJeremić je dodao da je dijaspora jedna od najvažnijih oblasti u programu Narodne stranke i da bi država trebalo da jednako tretira svakoga ko se oseća Srbinom, gde god na svetu živeo, kao i da bi dijaspora trebalo da ima određen broj garantovanih mandata u Skupštini Srbije.\n- Izborno pravo mora biti garantovano svima sa pasošem Srbije, gde god živeli, i svima mora biti omogućeno da glasaju jednako lako kao što to čine oni koji žive u Beogradu, Nišu, Novom Sadu ili bilo kom mestu u Srbiji - rekao je Jeremić.\nJednostavno je organizovati glasanje dijaspore poštom ili elektronskim putem, dodao je, ali vlast "to odbija da učini jer ti ljudi nisu ucenjeni poslom, nisu bombardovani režimskom propagandom i jer su u zemljama u kojima žive videli kako država može da se uredi".\n- Oni nisu prirodni glasači vlasti i zato ih vlast onemogućava da glasaju - zaključio je Jeremić.


Prosto podni ventilator 50cm | ePonuda.com\nProsto podni ventilator 50cm cene\ncena 11.176,00 din\nEPonuda nije internet prodavnica već Vam omogućava da brzo i lako nađete Prosto podni ventilator 50cm po najjeftinijoj ceni. Naš cilj je da kupci budu što bolje informisani o ponudi Prosto podni ventilator 50cm na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Prosto Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Prosto podni ventilator 50cm sa PRODAVCEM. EPonuda ne može da garantuje potpunu tačnost specifikacije i slika za Prosto podni ventilator 50cm. Pre kupovine, podatke za Prosto podni ventilator 50cm proverite na sajtu PROIZVOĐAČA.


Delegacija vlade Vojvodine u posjeti Glavnom gradu – Glavni Grad Podgorica\nGradonačelnik Podgorice Slavoljub Stijepović, sa saradnicima, primio je danas delegaciju vlade AP Vojvodine, koju je predvodio potpredsjednik Ivan Đoković. Sastanku su prisustvovali i zvaničnici ambasade Crne Gore u Srbiji Miodrag Kankaras i Vule Tomašević.\nGradonačelnik Stijepović je konstatovao da veoma dobre političke odnose između Crne Gore i Srbije treba da prate i još bolji i efikasniji odnosi na polju ekonomske saradnje i privredne razmjene između dvije države i njihovih gradova.\nPrenoseći pozdrave premijera i članova vojvođanske vlade, potpredsjednik Đoković je ocijenio da između glavnog grada Crne Gore i Novog Sada, ali i cijele pokrajne postoji veliki prostor za saradnju, pogotovo kada je u pitanju razmjena turističke i kulturne ponude.\nSagovornici su se saglasili da između Podgorice i Vojvodine postoji puno prostora za saradnju i da u narednom periodu predstavnici Glavnog grada i vlade Vojvodine treba da intenziviraju komunikaciju u cilju realizacije konkretnih projekata koji će biti u obostranom interesu.\nNaglašavajući značaj crnogorske zajednice u Vojvodini, potpredsjednik Đoković je prenio interesovanje pokrajinske vlade da se u Novom Sadu organizuju Dani Podgorice, ali i da Podgorica već u oktobru mjesecu bude domaćin privrednicima i turističkim poslenicima Vojvodine s ciljem da se i građanima glavnog grada Crne Gore predstavi bogata kulturna i turistička ponuda Vojvodine.\nZahvaljujući se potpredsjedniku i vladi Vojvodine i predstavnicima crnogorske ambasade i konzulata na veoma konstruktivnom prijedlogu, gradonačelnik Stijepović je sa zadovoljstvom prihvatio takvu inicijativu, ocjenjujući da će ona doprinijeti realizaciji dogovorenih aktivnosti i stvoriti pretpostavke za saradnju i u mnogim drugim oblastima.\nGradonačelnik je ocijenio da je Podgorica u poslednje vrijeme, od tranzitnog postala turistički grad, i da je zbog toga od velikog značaja da se građanima Vojvodine na pravi način predstave turistički i kulturni potencijali Glavnog grada, kako bi što veći broj njih posjetio Podgoricu i Crnu Goru.\nMjerenje zadovoljstva građana uslugama koje pruža Glavni grad Delegacija Glavnog grada položila vijenac na spomenik Marku Miljanovu


MMFupozio R. Srpsku da ne izlazi iz Uprave za oporezivanje\nTanjug 8. decembra 2021. 15:43\nSARAJEVO – Međunarodni monetarni fond (MMF) upozorio je danas Republiku Srpsku da ne „demontira“ državnu poresku upravu, navodeći da bi takav potez sasekao ključni izvor državnih prihoda i naštetio ekonomiji, prenosi Rojters.\nNa zahtev srpskog člana predsedništva BiH Milorada Dodika parlament bi u petak trebalo da raspravlja o povlačenju Republike Srpske iz ključnih institucija BiH i izlazak iz Uprave za indirektno oporezivanje (UIO).\n„Smatramo da bi kurs takog delovanja imao štetne ekonomske posledice“, naveo je u saopštenju Endrju DŽuel, stalni predstavnik MMF-a u BiH.\nDodik je u oktobru najavio da će se Republika Srpska povući iz oružanih snaga BiH, iz najvišeg pravosudnog organa kao i iz poreske uprave, odnosno ključnih stubova državne bezbednosti, vladavine prava i fiskalnog sistema,podseća britanska agencija.\nDŽuel je u saopštenju naveo da Uprava za indirektno oporezivaje predstavlja jednu od najuspješnijih institucija u BiH i da su indirektni porezi koje je ta agencija prikupljala jedani od najvažnijih izvora prihoda za Bih.\nAko bi se Republika Srpska povukla iz ovog „proverenog okvira za prikupljanje i distribuciju indirektnih poreza“, BiH se verovatno vratila u vreme kada su ovi prihodi bili mali zbog široko rasprostranjene utaje poreza, dodao je on.\nTakođe je ocenio da bi rasformiranje te uprave ugrozilo servisiranje spoljnog duga BiH,koji UIO trenutno obezbeđuje putem automatskog mehanizma izolovanog od političkog uplitanja, što će verovatno oslabiti interesovanje investitora za ulaganja i povećati troškove zaduživanja.


► Usvojen Predlog strategije za ekonomske migracije Srbije\nPrema rečima člana Koordinacionog tela, Vladimira Grečića "vizija strategije je usporavanje odlaska radno sposobnog stanovništva, kao i privlačenje stručnjaka iz inostranstva, a sve u funkciji bržeg ekonomskog i sveukupnog razvoja države".\n"Opšti cilj strategije je stvaranje privrednog i društvenog ambijenta za usporavanje odlaska stanovništva, jačanje veza sa dijasporom i podsticanje povratnih i cirkularnih migracija", objasnio je Grečić.\n"Takođe, treba uskladiti obrazovne profile sa tržištem rada, pre svega visokoobrazovanog stanovništva koje najviše razmišlja o iseljavanju. Potrebno je uspostaviti saradnju između dijaspore i matice kroz investicije, transfer ideja, znanja i novca", navela je Šantić.\nMinistar za rad, zapošljavanje, boračka i socijalna pitanja Zoran Đorđević istakao je da "moramo videti šta je to što treba da učinimo u našoj zemlji, da bismo bili interesantni mladima da ostanu ovde".\n"Važno je da imamo obrazovane ljude prema potrebama tržišta. Kroz dve ili tri nedelje ćemo moći sa ovom strategijom da idemo na Vladu, sledeći korak je akcioni plan i na kraju rezultat", kazao je Đorđević.\nPodneo prijavu tužilaštvu u Kruševcu, sumnja da je na rođenju otet\nOsnovnom javnom tužilaštvu u Kruševcu krivičnu prijavu danas su podneli Mlađan Radivojević iz Aleksinca i predsednik Udruženja za istinu i pravdu o bebama Radiša Pavlović, koji sumnjaju da...\nMinistar za rad, zapošljavanje, boračka i socijalna pitanja Srbije Zoran Đorđević izjavio je danas da će Strategija za upravljanje ekonomskim migracijama za period 2021. do 2027. godine biti...\nĐorđević: Nacrt strategije za upravljanje ekonomskim migracijama do kraja godine\nMinistar za rad, zapošljavanje, boračka i socijalna pitanja Srbije Zoran Đorđević rekao je danas da će se Nacrt strategije za upravljanje ekonomskim migracijama za period 2021. do 2027....


Nikolić: Scenario sa državnim udarom nije bio realan\nPredsednik Srbije Tomislav Nikolić ocenio je večeras da scenario sa državnim udarom u Srbiji, o kome se spekulisali pojedini mediji, nije bio realan.\n“Ne verujem u sve ono što se napiše ili izgovori. Neki misle da smo premijer Vučić i ja u velikom sukobu i procenjuju da bi u tom sukobu trebali da budu na njegovoj strani. Premijer je čak od nekih ljudi dobio informaciju da ću 15. decembra formirati stranku”, rekao je Nikolić gostujući na Radio-televiziji Srbije.\nPredsednik je naveo da ne dobija izveštaje bezbednosnih službi o dešavanjima u Srbiji jer ih, kako je rekao, “ne traži”.\nPrema njegovim rečima, vanredni parlamentarni izbori nisu potrebni jer Vlada Srbije “izvanredno” radi svoj posao.\n“Ne ide se na izbore ako pojedini ministri ne obavljaju dobro svoj posao nego ako premijer ne radi dobro. Ja nemam ambicije da postavljam ministre ali primećujem koliko napreduju pojedina ministarstva”, rekao je Nikolić.\nUpitan kako komentariše navode pojednih medija da se obradovao smeni ministra odbrane Bratislava Gašića, Nikolić je kazao da je upravo sa Gašićem najviše saradjivao i da su imali korektne odnose.


Izraelski start-up Flytrex za isporuku bespilotnih letelica kaže da je prikupio 8 miliona dolara za pomoć u finansiranju proširenja svojih američkih operacija, čime je njegovo ukupno prikupljanje sredstava do danas dostiglo više od 20 miliona dolara. Osnivač i izvršni direktor Flytrex-a Iariv Bash rekao je u ponedeljak da je najnovije finansiranje deo veće runde koju planira da zatvori kasnije ove godine. Većina od ovih 8 miliona dolara dolazi od prethodnih klijenata, uključujući Benhamou Global Ventures sa sedištem u Palo Altu i fond rizičnog kapitala Btov.\n„Spremamo se za izdavanje odobrenja za isporuku dronova širom zemlje“, rekao je Bash. „To će biti i ludo i neverovatno.“\nProšlog septembra, Walmart je objavio da planira da koristi dronove Flytrex za isporuku kao deo pilot-programa u Fayetteville-u, u Severnoj Karolini. Za sada je usluga uglavnom dokaz koncepta, jer dronovi nose narudžbine iz lokalnog Walmart-a, kao i Starbucks-a i japanskog restorana u istom tržnom centru, do nekoliko desetina dvorišta u okolini, kao i do javnog mesta za preuzimanje u obližnjem polju. Flytrex ima za cilj da proširi uslugu u Fayetteville-u i šire, omogućavajući trgovcima u prigradskim tržnim centrima širom zemlje da u roku od nekoliko minuta isporučuju pametne telefone, odeću i druge predmete direktno u domove kupaca. Za to će biti potrebno odobrenje Savezne uprave za vazduhoplovstvo (FAA).\nBijan Vasigh, profesor ekonomije na vazduhoplovnom univerzitetu Embry-Riddle, upozorio je da će proći godine i godine pre nego što dronovi za isporuku počnu da pune američko nebo. „Mnogo je problema koje industrija dronova nije rešila“, rekao je Vasigh, koji među preprekama navodi vremenska ograničenja, privatnost, sigurnost i osiguranje. Ipak, Vasigh očekuje da će isporuka dronova na kraju postati uobičajena. Potencijalne uštede u radu i troškovima goriva, kao i rokovi isporuke, rekao je, prevelike su da bi ih se moglo poreći.


Na sastanku Trilateralnog ekonomskog komiteta Srbije, BiH i Turske u Ankari dogovoreno je da se proširi lista proizvoda koji će biti na režimu bescarinskog izvoza na tursko tržište, saopštilo je Ministarstvo trgovine, turizma i telekomunikacija Srbije.\nU Ankari su se sastali ministar trgovine, turizma i telekomunikacija Rasim Ljajić, turski premijer i ministar ekonomije, Ahmet Davutoglu i Nihat Zejbekčij, i ministar spoljne trgovine i ekonomskih odnosa Bosne i Hercegovine Mirko Šarović, prenosi Beta.\nU saopštenju se navodi da je na sastanku potpisan i Poslovnik o radu Trilateralnog ekonomskog komiteta Srbije, BiH i Turske, kojim su utvrđeni ciljevi rada i aktivnosti u narednom periodu, kao i da su prioritetne oblasti za unapređenja ekonomskih odnosa tri države definisane energetika, infrastruktura, poljoprivreda i proizvodnja hrane i turizam.\n"Učesnici ekonomske trilaterale dogovorili su se i da u Istanbulu bude otvoreno zajedničkog trgovinsko - turističko predstavništvo Srbije i BiH, čije će osnivanje finansirati Vlada Turske", naglašava se u sopštenju.\nDogovoreno je da u oktobru u Sarajevu bude održan veliki biznis forum privrednika iz Srbije, BiH i Turske, koji će biti prilika za dalje unapređenje ekonomske saradnje, povećanje obima robne razmene, kao i za dogovore poslovnih ljudi iz tri države o zajedničkom nastupu na evropskim i svetskim tržištima i novim turskim investicijama u regionu.\nU saopštenju se dodaje da su Davutoglu i Zejbekči istakli da su Srbiji i BiH na raspolaganju sva ekonomska predstavništva Turske u svetu, u cilju pronalaženja novih tržišta i potencijalnih investitora.


Rekordni prihodi od indirektnih poreza: Prikupljeno 829 miliona KM više nego lani - Akta.ba\n01.10.2021. 12:18 / Izvor: Akta.ba\nPrihodi od indirektnih poreza za period januar - septembar 2021. godine iznosili su 6 milijardi i 155 miliona KM i veći su za 829 miliona KM ili 15,56 % u odnosu na isti period 2020. godine kada su iznosili 5 milijardi i 326 miliona KM.\n"Nakon što je UIO izvršila povrat PDV-a privrednicima u iznosu od 1 milijardu i 95 miliona KM neto prikupljeni prihodi koji su otišli u raspodjelu korisnicima za period januar - septembar 2021. godine, a to su država, entiteti i Distrikt Brčko, iznosili su 5 milijardi i 60 miliona KM i veći su za 700 miliona KM u odnosu na prihode koje su sa Jedinstvenog računa korisnici dobili u istom periodu 2020. godine", navodi se u saopćenju.\nZa finansiranje državnih institucija za period januar - septembar 2021. godine raspoređen je iznos od 581 milion KM. Fedraciji BiH raspoređeno je 2 milijarde i 758 miliona KM, Republici Srpskoj 1 milijarda i 524 miliona KM, a Brčko distriktu 153 miliona KM.\nU tablici ispod je prikaz ukupno raspoređenih sredstava entitetima i Distriktu Brčko sa pripadajućim spoljnim dugom za period januar - septembar 2021. godine u poređenju sa istim periodom prošle godine. Svi iznosi su iskazani u milionima KM.


Vila Giota Amouljani se nalazi u mirnoj ulici, u samom centru mesta, na oko 300 metara udaljenosti od luke iz koje polazi trajekt. U neposrednoj blizini smeštaja nalazi se pekara, luna park, dečije igralište, kao i glavna pešačka zona koja je uveče zatvorena za saobraćaj motornim vozilima.\nwifi internet, dvorište sa drvenim klupama i stolovima, roštilj\nkupatilo, peškiri, mini-kuhinja, klima-uredjaj, TV, terasa sa garniturom za sedenje\nVila Giota od smeštajnih kapaciteta poseduje studije za 2, 3 i 4 odrasle osobe kao i apartman kapaciteta četiri odrasle osobe i jedno dete do 9.99 godina.\nU studijima vile Giota na raspolaganju vam je kompletno opremljena kuhinja sa frižiderom, TWC (sapun, toalet papir, fen), TV, klima (bez doplate), wifi internet (bez doplate), peškiri, francuski ili dva odvojena ležaja u dvokrevetnim, kao i jedan singl ležaj dodatno u trokrevetnim studijima.\nČetvorokrevetni studio u svom sastavu ima 4 odvojena redovna ležaja kao i dva pomožna ležaja na izvlačenje te mu je maksimalni kapacitet četvoro odraslih i dvoje dece do 9.99 godina.\nApartman poseduje dnevni boravak u kome je i francuski ležaj sa pomoćnim ležajem na izvlačenje u sklopu francuskog ležaja, TWC (sapun, toalet papir, fen), TV, klima (bez doplate), wifi internet (bez doplate), peškiri, kao i spavaću sobu u kojoj su dva odvojena ležaja.\nPosebno je interesantan četvorokrevetni studio koji ima sopstveno dvorište sa roštiljem.


Nouvelle Vague u Barutani 22. avgusta - Rock SvirkeRock Svirke\nU petak, 22. avgusta, u beogradskom klubu Barutana, nastupiće najpoznatiji „cover“ bend na svetu – Nouvelle Vague! Nakon koncerta, nastavlja se zabava na istom mestu uz ekscentričnog francuza Kid Loco-a, koji garantuje celonoćni provod uz „acid-jazz“ ritmove!\nZahvaljujući harizmatičnim pevačicama na sceni koje izvode poznate melodije novog talasa pakujući ih u sasvim novo ruho sa primesima brazilskih pop ritmova, njihovi koncerti su uvek događaji koji se dugo pamte i na koje se sa zadovoljstvom vraća. Posetioci Barutane će 22. avgusta ponovo moći da čuju neke od legendarnih numera izvedene u Nouvelle Vague maniru i to: “Love Will Tear Us Apart” (Joy Division), “In A Manner Of Speaking” (Tuxedomoon), “Master and Servant” (Depeche Mode), “God Save the Queen” (Sex Pistols), “Dancing with Myself” (Billy Idol), “Road to Nowhere” (Talking Heads), ali i mnoge druge.\nNouvelle Vague predvode producenati Mark Kolin (Marc Collin) i Olivije Libu (Olivier Libaux), a bend se proslavio obradama hitova novog talasa i pank i rok klasika. Zaštitni znak benda su i energični „live“ nastupi sa dve uvek harizmatične i vrhunske pevačice. O njihovom uspehu svedoče preko 700 hiljada prodatih primeraka albuma, na stotine rasprodatih koncerata širom sveta, a u sve to će beogradska publika moći da se uveri u petak, 22. avgusta na njihovom nastupu u Barutani.\nKid Loco je francuski muzičar i producent elektro žanrova, čija je muzika dosta slična produkciji izvođača kao što su Air i Dimitri from Paris. Ovaj talentovani producent već gotovo 20 godina producira muziku kako za svoja, tako i za studijska izdanja drugih muzičara. Tokom dugogodišnje karijere, Kid Loco je sarađivao sa Džarvisom Kokerom (Jarvis Cocker) iz benda Pulp, kao i bendovima Mogwai i A Band Called Quinn. Beogradska publika imaće priliku da ga sluša u Barutani 22. avgusta, odmah nakon Nouvelle Vague, a celovečernji party sigurno će okupiti brojne ljubitelje francuske scene.\nPočetak koncerta u 21h, pretprodaja karata po ceni od 1500 dinara putem servisa Eventim i Gigstix.


Prva berza igračaka u Kalemegdanskom parku - Dan u Beogradu\nNaslovna » Porodica » Deca » Prva berza igračaka u Kalemegdanskom parku\nJP „Beogradska tvrđava“ i Klub ljubitelja igračaka organizuju u subotu, 19. maja od 11.00 do 17.00, u parku Kalemegdan, kod fontane „Borba“, Prvu berzu igračaka.\nPrikupljene igračke doniraće se roditeljskim kućama na Senjaku i Novom Beogradu, u kojima borave deca obolela od raka koja dolaze u Beograd na lečenje, kao i Centru za zaštitu odojčadi, dece i omladine u Zvečanskoj. Želja organizatora je da ova manifestacija preraste u prolećnu tradiciju u jednom od najlepših beogradskih parkova – parku Kalemegdan.\nKlub ljubitelja igračaka iz Beograda organizuje jednom mesečno berze igračaka u klubu „Good times“, na kojima se okupljaju deca i odrasli i međusobno razmenjuju, kupuju i prodaju sve vrste igračaka. Glavna aktivnost kluba je da se bavi humanitarno-dobrotvornim radom u vidu različitih humanitarnih akcija. Vrtićima i dečijim odeljenjima bolnica i domova zdravlja poklanjaju se otvorene i zatvorene police sa sitnijim igračkama, plišane i gumene igračke, pazle i dečiji crtani filmovi edukativnog karaktera. (Beoinfo)\nTagoviberza deca dub igračke kalemegdan\nPrethodni Međunarodni festival vina u Beču\nSledeći 19. Međunarodni festival pozorišta za decu u Subotici


Press konferencija KO A SDA: Nastavljamo svoje političko djelovanje u punom kapacitetu!\nsrijeda, 13 Juli 2016 00:00\nPress konferencija KO A SDA: Nastavljamo svoje političko djelovanje u punom kapacitetu! Featured\nU Kantonalnom odboru Stranke demokratske aktivnosti USK danas je održana press konferencija na kojoj je izražena zahvalnost ministrima ove stranke u Vladi USK koji su razriješeni dužnosti na vanrednoj sjednici Skupštine USK održanoj u nedjelju. Kako je istaknuo predsjednik Kantonalnog odbora Jasmin Emrić, ministri A SDA su svoj posao obavljali pošteno i profesionalno kako i nalažu principi djelovanja ove stranke.\n–„Na zasjedanju vanredne sjednice Skupštine se nisu mogle čuti nikakve zamjerke na rad naših ministara jer ih i nema. Oni za sobom ostavljaju dobre rezultate i proteklu godinu, koliko su obnašali ove funkcije, ispunili su marljivim radom na čemu smo im mi zahvalni“, kazao je.\nO svome radu u najkraćim su crtama govorili i smijenjeni ministri Zikrija Duraković, Vid Šandić, Sabina Beganović i Tahir Nuhić. Istaknuvši neke od najznačajnijih projekata naglasili su da svojim nasljednicima žele uspješan rad i da nastave tamo gdje su oni zaustavljeni, kako građani USK ne bi trpjeli štete zbog nastale krize u vlasti.\nIstaknuto je takođe, da ministrima A SDA nije ostavljena mogućnost da se obrate javnosti s obzirom da na posljednju sjednicu Skupštine nisu bili ni pozvani te da upravo iz poštovanja prema građanima transparentno odlaze sa svojih dužnosti.\n-„Mi nastavljamo s radom ispunjavajući sve obaveze i dužnosti koje smo preuzeli od građana na izborima i A SDA djeluje punim kapacitetom koristeći sve svoje potencijale. Vrlo smo jak i važan faktor u vlasti Unsko- sanskog kantona i znamo to cijeniti te će i naš rad biti usklađen s ovim činjenicama“, naglasio je predsjednik Emrić. On je dodao da je A SDA s posljednjim političkim dešavanjima u suštini ojačana i još spremnija za nadolazeće lokalne izbore na kojima će potvrditi svoj ekspanzivan rast i napredak u svakom smislu.\nRead 4844 times\tLast modified on srijeda, 27 Juli 2016 16:19\nMore in this category: « KO A-SDA USK: Čestitka povodom Ramazanskog bajrama\tPress KO ASDA: O poljoprivredi i ruralnom razvoju »


Udruženje penzionera naselja Ujedinjene nacije u Kruševcu obeležilo „Oktobar mesec starih lica“ | RTK\nUdruženje penzionera naselja Ujedinjene nacije u Kruševcu obeležilo „Oktobar mesec starih lica“\nObjavljeno: subota, 26. oktobar 2019.\nUdruženje penzionera Ujedinje nacije iz istoimenog naselja u Kruševcu prigodnim programom obeležava mesec oktobar, posvećen ljudima poznijeg doba.\nTradicionalno, kao i svake godine i ove smo se okupili da se uz pesmu i igru i specijalitete domaće kuhinje družimo, razmotrimo neke od akcija koje smo organizovali u prethodnom periodu i zakažemo nova druženja, naglasila je u ime Udruženja penzionera Ujedinjene nacije, Gordana Gogić.\nPored aktivnosti u prostorima Mesne zajednice, penzioneri ovog naselja aktivni su i na terenu, gde pomažu članovima koji se nađu u situaciji da ne mogu samostalno da reše neki svoj problem. Pored ovih aktivnosti penzioneri organizuju i putovanja, okupljanja uz društvene igre , a subotom kontrolišu zdravlje u akciji merenja pritiska i šećera u krvi. Naredno druženje zakazuju pred Novogodišnje praznike.\nPrethodno : Dan porodice: Mladi bračni par Marija i Miloš Dimić iz Bele Vode\nSledeće : Za Dan opštine Leposavić direktorki PPT namenska Trstenik posebna zahvalnica i priznanje


Ovo su gradovi u kojima će se najbolje živeti u 2019. godini - Nova ekonomija\nOvo su gradovi u kojima će se najbolj...\nKoji grad je najbolji na svetu?\nOdgovor na ovo pitanje teško je dati.\nNeki će tvrditi da je njihov rodni grad najbolji, dok će drugi govoriti da je najbolji grad onaj u kom su najsrećniji.\nAko izuzmeno lični odnos prema nekom mestu, jedini pravi način da se to proceni bila bi analiza koja obuhvata više faktora. Upravo takvu analizu sproveo je Time Out Index u partnertsvu s kompanijom Tapestry Research.\nIstraživanje je urađeno na osnovu odgovora 34.000 anonimnih stanovnika iz celog sveta, kojima su postavljana pitanja o zadovoljstvu životom u njihovim gradovima, uključujući cenu i kvalitet hrane, pića, kulturni život, noćni život, komšiluk i osećaj zadovoljstva i sreće.\nOcenjivali su se, takođe, i pristupačnost, lepota i organizacija života. U istraživanje je bila uključena i globalna mreža urednika i turističkih stručnjaka, nakon čega su konačno rangirali 48 gradova koji su dobili najviše glasova.\nVilnjus najjeftinija evropska prestonica za odmor, Beograd drugi\nPrenosimo vam listu prvih 19 gradova koji su najbolji na svetu:\n19. Lisabon, Portugal\nPortugalska prestonica ima dobru hranu i lepo vreme, a njegovi stanovnici su nasmejani, otvoreni i prijateljski nastrojeni.\n18. Buenos Ajres, Argentina\nNoćni život u Buenos Ajresu je među najboljim na svetu, što mu je pomoglo da se nađe među prvih dvadeset na ovoj listi.\n17. Barselona, Španija\nBogatstvo kulturne i gastronomske ponude ovog prelepog grada ono je što ga izdvaja od mnogih, drugih gradova u svetu.\n16. Filadelfija, SAD\nMožda ovaj grad nije najpopularniji među turistima, ali njegova gastronomska ponuda spada među najbolje u svetu.\n15. Mančester, Velika Britanija\nGrad na severu Engleske dobio je visoku ocenu zahvaljujući odličnom noćnom životu i izuzetnoj pici, iako njegovi stanovnici piju više nego stanovnici drugih gradova i zbog toga su poneli i titulu "najmamurnijih" žitelja sveta.\n14. Meksiko Siti, Meksiko\nIako nije najsigurnije mesto na svetu, stanovnici Meksiko Sitija visoko ocenjuju svoj grad zbog kulinarske i kulturne scene.\n13. Las Vegas, SAD\nOvaj grad nije popularan samo zbog ludih momačkih večeri i brzinskih svadbi, nego i zbog čuvenih striptiz klubova, koji ga čine jednim od najzabavnijih na svetu.\n12. Kejp Taun, Južna Afrika\nKejp Taun je za većinu sinonim za safari, ali za stanovnike tog grada on je mnogo više od toga jer ima da ponudi i dobar izbor hrane i dinamičan život.\n11. Madrid, Španija\nŠpanska prestolnica postala je svetski lider kada su u pitanju klubovi, barovi i ispijanje dobrog piva. Njegovi stanovnici spadaju medu najopuštenije ljude na svetu.\nTokio mnogi smatraju najboljim gradom u Aziji. On je i grad koji većina ljudi širom sveta želi da poseti 2019. godine.\nParižani, kako kaže ovo istraživanje, imaju više seksa nego bilo koji drugi i najviše odlaze u muzeje i galerije.\n8. Glazgov, Škotska\nGlazgov je možda mali i kišovit, ali njegovi stanovnici ga uprkos tome mnogo vole i dali su mu visoku ocenu zbog ljubaznosti njegovih stanovnika, muzike, dobrih klubova i odlične hrane.\n7. Berlin, Nemačka\nImpresivnih 84% Berlinaca smatra da je gradska scena neverovatna, a visoku ocenu je dobio i za inkluzivnost, kreativnost i priuštivost.\nRaznolikost, dinamičnost i kreativnost ono su što je najbolje u Montrealu, a on je ujedno i grad s drugim najkraćim radnim vremenom u svetu.\nSamo šest odsto građana Londona izjavilo je da su se osećali nesigurno u poslednja 24 sata, a gotovo 80 % reklo je da su srećni. Oni su naveli da je to jedan od najdinamičnijih, najraznolikijih i najkreativnijih gradova na svetu.\n3. Čikago, SAD\nGrad na Srednjem zapadu zauzimao je prvo mesto zahvaljujući sjajnoj ponudi hrane i pića, a većina njegovih stanovnika se smatra veoma srećnim što tu žive.\n2. Melburn, Australija\nS više prostora za živu muziku po stanovniku nego bilo gde druge, Melburneova muzička scena je više nego uspešna: čak 25% stanovnika kaže da redovno idu na muzičke koncerte. Oni su ujedno drugi najsrećniji ljudi na svetu, a grad je druga najkreativnija metropola na svetu.\n1. Njujork, Njujork... SAD\nSveukupni pobednik je jedan i jedini "Njujork, Njujork...". On je svetski grad broj jedan za kulturu, drugi po kvalitetu hrane i treći po kvalitetu pića, a njegovi stanovnici spadaju među najsrećnije na svetu.\nZbog preskupih nekretnina teniseri sve više "be...\nBogataši za basnoslovne sume kupuju stanove u ...\nAmerički milijarder Ken Grifin kupio najskuplju...\nNaše arhitekte pobedile na konkursu za unapređe...\nDeset najslavnijih svetskih kafea\nNoćni život Beograda raspametio indijske biznis...\nLondon proglašen najlepšim gradom na svetu\nPOGLEDAJTE: Top 20 najposećenijih muzeja u Evropi\nNije svaki tuš hladan


U ovoj godini Vlada TK ponovo će intenzivirati rad na Izmjeni Zakona o pripadnosti javnih prihoda FB\nPrije skoro šest godina grupa profesora sa Univerziteta u Tuzli pokrenula je Tuzlansku inicijativu za pravednu raspodjelu javnih prihoda u FBiH. Ugledni profesori, među kojima je bio i aktuelni premijer TK Kadrija Hodžić, istakli su da je jedan od ključnih uzroka svih finansijskih i socijalnih problema u kojima se posljednjih godina nalazi Tuzlanski kanton upravo primjena diskriminirajućeg Zakona o pripadnosti javnih prihoda u FBiH, kojim se od 2006. sistemski osiromašuje TK.\nProjekcije su da bi Tuzlanski kantona na osnovu PDV-a ove godine trebao dobiti 202 miliona KM. Kada bi se vršila ravnomjernija raspodjela takvih poreza, TK samo ove godine bi po ovom osnovu ove godine dobio 34 miliona KM više. Premijer Tuzlanskog kantona, Kadrija Hodžić uskoro bi mogao ponovo otvoriti temu ravnomjerne raspodjele prihoda u FBiH kroz izmjenu Zakona o pripadnosti javnih prihoda.\n– Ono biva derogirano već na nivou BiH time što je FBiH znatno oštećena u raspodjeli tih sredstava u odnsou na RS. Vrlo brzo ćemo pričati o toj temi, pa ćete vidjeti čak i te brojke, koje sada neću iznositi, ali značajno je FBiH oštećena – kaže Kadrija Hodžić, premijer TK.\nZakon o pripadnosti javnih prihoda FBiH, od 2006. godine osiromašuje TK. Procjene su da godišnje TK implementacijom ovog Zakona gubi od 25 – 40 miliona KM.\n– Unutar FBiH sad imamo sporove koji su i politički i stručno-istraživački, a to je kako ćemo napraviti pravilne pondere. Prema onome što mi sada imamo, odnosno prema analizi koju je napravila Ekspertna Vlada 2015. mi gubimo godišnje 40 miliona KM. Ukoliko bi prema toj računici koju smo imali u analizi izbili one pondere – dodaje Hodžić.\nPodsjećamo, i do danas je bilo inicijativa, ali konkretnih pomaka po pitanju Izmjene Zakona o pripadnosti javnih prihoda u FBiH nije bilo. Osnovni uslov koji trenutno koči Izmjene Zakona o pripadnosti javnih prihoda u FBiH je čekanje na zvanične rezultate popisa stanovništva iz 2013. godine, koji nikada nije usvojen


NovaEnergija.net » Tesla Motors najinovativnija kompanija na svetu u 2015. Tesla Motors najinovativnija kompanija na svetu u 2015. – NovaEnergija.net\nTesla Motors izbio je na prvo mesto ovogodišnje “Forbsove” liste najinovativnije kompanije na svetu, gurnuvši softversku kompaniju Sejlsfors na drugu poziciju prvi put u poslednjih pet godina.\nAmerički proizvođač luksuznih električnih automobila Tesla Motors, prema oceni magazina “Forbs”, najinovativnija je kompanija na svetu ove godine. Na listi inovativnosti, koju je “Forbs” objavio na svom sajtu, nalaze se kompanije za koje investitori procenjuju da će uskoro lansirati sledeću veliku inovaciju.\nTreće mesto na listi već četvrtu uzastopnu godinu zauzima farmaceutska kuća Aleksion farmasutikals, a četvrtu i petu Reidženeron farmasutikals i britanski proizvođač poluprovodnika i softvera ARM holdings.\n“Forbs” kompanije rangira na osnovu analize konsultantske kuće Finstra u saradnji sa firmom Inovejtors DNA prema takozvanoj inovativnoj premiji, odnosno razlici između tržišne vrednosti kompanije i neto vrednosti tokova gotovine iz postojećeg poslovanja.\nTesla Motors najinovativnija kompanija na svetu u 2015. was last modified: August 21st, 2015 by Žikica Milošević


Bolesti kostijuLifestyleMoždani udar\nAutor KucniLekar\t Poslednje ažuriranje Nov 16, 2015\nTrnci u rukama nisu toliko neuobičajena pojava, jer prsti na rukama imaju najviše nervnih završetaka.\nSvakako da ne treba paničiti oko svakog osećaja trnjenja ruku, ali lekari savetuju na kakav tip trnaca treba obratiti pažnju.\nUkoliko vam prsti često trnu, osećate bol, slabost i laganu paralizu, ni slučajno ne ignorišite trnjenje. Isto važi i ukoliko imate tikove, gubite svest, orijentaciju, sposobnost govora ili slabije vidite.\nPrsti mogu da trnu usled dugotrajnog sedenja, stajanja ili ležanja u istoj pozi. Uzrok može biti i slaba cirkulacija, pritisak na nerve uz kičmu koji pomeraju diskove, povreda živaca, ali i pritisak na periferne nerve koji povećavaju krvne sudove, stvaraju ožiljke i inefkcije.\nTrnci se javljaju i kao pokazatelj određenih bolesti poput dijabetesa, multiple skleroze, migrene, ali i srčanog ili moždanog udara. Trnci mogu biti prouzrokovani i manjkom minerala i vitamina u organizmu, preteranim pušenjem ili ispijanjem kafe ili konzumiranjem droga.\nKako brzo rešiti listanje noktiju


KO JE PREŠAO CRVENU LINIJU – Ilustrovana politika\nKRIZA U ETIOPIJI:\nPremijer Etiopije Abij Ahmed, jedan od najviđenijih afričkih državnika, mada je sa 44 godine najmlađi predsednik vlade na kontinentu, 4. novembra je u večernjem televizijskom obraćanju naciji od 110 miliona ljudi tvrdio da su oružane snage Tigrea napale tamošnju bazu federalne vojske. Izjavljujući da je pređena „crvena linija“, premijer, koji je 2019. dobio Nobelovu nagradu za mir, rekao je da je konfrontacija jedina opcija.\nFederalni parlament u glavnom gradu Adis Abebi je proglasio šestomesečno vanredno stanje u Tigreu, i formiranje privremene vlade u tom regionu. Internet veze sa Tigreom su prekinute, ali stižu vesti o više vazdušnih napada federalnog ratnog vazduhoplovstva na Mekele, glavni grad Tigrea. Izveštava se o stotinama žrtava među vojnicima na obe strane, i prvim izbeglicama u susedni Sudan, usred strahovanja da devet miliona ljudi rizikuje raseljenje.\nEtiopija je, poslednje dve decenije pominjana kao jedna od najuspešnijih ekonomskih priča, ne samo u Africi već i u svetu. No, zemlju sačinjenu od 80 etničkih grupa su potresali društveni nemiri i rasle političke napetosti, između ostalog i na relaciji Adis Abeba – Mekele.\nUprkos tome što čine samo šest odsto stanovništva Etiopije, Tigreani su dominirali etiopskom vladom i vojskom preko Narodnooslobodilačkog fronta Tigrea (TPLF), otkako su predvodili pobedu u građanskom ratu od 1974. do 1991. protiv centralne vlasti marksističkog režima DERG (Privremena vojna vlada socijalističke Etiopije). Niži oficiri okupljeni u DERG-u su 1974. zbacili sa vlasti poslednjeg etiopskog monarha Hajla Selasija I (1892-1975) i uz pomoć „crvenog terora“ nastojali da izgrade društvo po uzoru na ondašnji Sovjetski Savez.\nPobedi protiv DERG-a su možda još više doprineli ustanici iz Eritreje, tadašnjeg etiopskog regiona i geografskog suseda Tigrea, koja se 1993. otcepila u zasebnu državu. Etiopija i Eritreja su između 1998. i 2000. vodile krvav granični rat u kome su poginule desetine hiljada vojnika, a da je ishod bio nerešen.\nDuhovi dvorca Bisingena


Yale daljinski za bravu | ePonuda.com\nYale daljinski za bravu cene\nEPonuda nije internet prodavnica već Vam omogućava da brzo i lako nađete Yale daljinski za bravu po najjeftinijoj ceni. Naš cilj je da kupci budu što bolje informisani o ponudi Yale daljinski za bravu na tržištu Srbije. Vrlo lako nalazite željeni proizvod za kategoriju Daljinski upravljači za alarmne sisteme cene, ne morate da lutate od sajta do sajta za Yale Daljinski upravljači za alarmne sisteme, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Yale daljinski za bravu sa PRODAVCEM. EPonuda ne može da garantuje potpunu tačnost specifikacije i slika za Yale daljinski za bravu. Pre kupovine, podatke za Yale daljinski za bravu proverite na sajtu PROIZVOĐAČA.


► Paralizovani čovek pokreće ruku pomoću misli (VIDEO)\nČovek koji je paralizovan posle saobraćajne nestreće ponovo može da pokreće ruku zahvaljujući električnom implantu ugrađenom u mozak i senzorima u ruci koji primaju signale iz mozga, preneo je danas britanski list Gardijan (Guardian).\nProces je još spor, ali naučnici koji stoje iza tehnologije kažu da je pokazano da zamisao funkcioniše i da se nadaju da će na kraju postati uobičajen način lečenja paralize, kao i da će električna kola i senzori biti ugrađeni ispod kože i bežično povezani.\nKočevaru je operacijom u deo mozga zadužen za kretanje ruku ugrađen implant povezan s kompjuterom. Bilo je potrebno četiri meseca treninga da bi kompjuter mogao da prepozna signale koje dobija od implanta.\nbil kočevar /\nNajteže je izboriti se sa lošim mentalnim navikama, a upravo one mogu da nam koče sve druge aktivnosti i remete život. Lajf kouč Dragana Bačanek kaže da je sva moć u nama, samo moramo da je...\nPacijent, koji je zbog teške povrede kičmene moždine ostao paralizovan, uspeo je da prohoda koristeći samo štake i ortotička sredstva. Lekari su prethodno mislili da su nervi pacijenta...


► ZSF: Agonija sa vodom u Zrenjaninu se nastavlja\nOni su podsetili da je juče u popodnevnim časovima ponovo došlo do prekida vodosnabdevanja u celom gradu i da je JKP "Vodovod i kanalizacija" saopštilo da je uzrok bio hitna tehnička intervencija na postrojenju za prečišćavanje vode.\n"Šta još treba da se desi kako bi gradska vlast u Zrenjaninu zaključila da se radi o neuspešnom poduhvatu", upitali su iz ZSF.\nAktivisti ZSF insistiraju da se formira stručna komisija koja će oceniti da li izgrađeno postrojenje za prečišćavanje vode u Zrenajninu može da obezbedi pijaću vodu koja odgovara standardima propisanim Pravilnikom o higijenskoj ispravnosti vode.\nSmatraju i da je neophodno da nadležni organi utvrde da li je osoblje koje upravlja postrojenjem kvalifikovano da obavlja tako kompleksne tehnološke postupke i da u suprotnom rad postrojenja treba odmah obustaviti.\nUpozorili su i da javnost do sada nije bila obaveštena ko je projektovao postrojenje i da li je realizovani projekat dobio odgovarajuće dozvole.


MACRON: ONO ŠTO SE DEŠAVA U SRBIJI ODREĐUJU RUSIJA I KINA | Hayat.ba\nMACRON: ONO ŠTO SE DEŠAVA U SRBIJI ODREĐUJU RUSIJA I KINA\nPregovori o članstvu ne trebaju biti jedina politika Evropske unije prema Balkanu, rekao je Emmanuel Macron, predsjednik Francuske, obraćajući se na Konferenciji o sigurnosti u Minhenu.\nOn je naveo i da to nije obavezno najbolji način za jačanje evropskog utjecaja u regionu.\nMacron je rekao da podržava strateški cilj da se zemlje zapadnog Balkana čvrsto zadrže u Evropi, ali je upitao je li aktuelna metodologija dobar način da se ostvari taj cilj.\nVeoma poštujem predsjednika Srbije (Aleksandra Vučića), on sjajno radi svoj posao, on je sjajan lider, ali ono što se tamo dešava određuju Rusija i Kina, a ne Evropa – rekao je Macron.\nFrancuski predsjednik je poručio da EU mora investirati mnogo više nego do sada u infrastrukturu, kulturu, znanje jezika, ako želi uključiti Balkan u Evropu i naglasio da Francuska već mijenja politiku u tom pravcu.


Najava i analiza: Serija A, 6. kolo: Gradski derbi na “Olimpiku”, spektakl na “Đuzepe Meaci”! – Kladjenje.rs\nHomeNajavaNajava i analiza: Serija A, 6. kolo: Gradski derbi na “Olimpiku”, spektakl na “Đuzepe Meaci”!\n25 Septembra, 2021 Vlajko Najava 0\nOd subote su na programu mečevi šestog kola italijanske Serije A u kom nas očekuje dosta zanimljivih susreta, a mišljenja smo da će najinteresantnije biti u Rimu gde će se na “Olimpiku” odigrati novi gradski derbi između Lacija i Rome, a pored toga svakako treba izdvojiti i meč na “Đuzepe Meaci” gde će Inter na svom terenu dočekati Atalantu koja pruža sve bolje partije.\nTrenutna tabela nam pokazuje da se na prvom mestu mimo svih očekivanja nalazi Napoli koji ima dva boda viška u odnosu na upravo Inter, dok se na trećem mestu nalazi Milan koji ima isti brod bodova kao i “neroazuri” a na četvrtom mestu se nalazi Roma koja igra sjajno od kako je na klupu ovog tima seo Žoze Murinjo.\nSpecija – Milan – 2 @ 1.55 u Mozzart\nPrvi meč šestog kola italijanske Serije A se igra u Liguriji, gde će fudbaleri Specije dočekati Milan. Primarni cilj Specije će i ovog puta biti opstanak u društvu najboljih, a nakon pet odigranih kola se ova ekipa nalazi na sedamnaestom mestu na tabeli uz četiri osvojena boda, što znači da je tim iz Ligurije ostvario samo jedan trijumf i jedan remi.\nSa druge strane, Milan slovi za jednog od najvećih favorita za Skudeto, a trenutno se izabranici Stefana Piolija nalaze na trećem mestu na tabeli uz samo dva boda manjka u odnosu na prvoplasirani Napoli.\nIako Specija važi za dosta tvrdu ekipu na svom terenu, mišljenja smo da će “rosoneri” upisati peti trijumf u šampionatu pa vam savetujemo da odigrate 2 koju kladionica Mozzart plaća sa kvotom 1.55.\nInter – Atalanta – 3+ @ 1.74 u Meridianbet\nJedan od najzanimljivijih susreta šestog kola Serije A se igra na stadionu “Đuzepe Meaca” gde će fudbaleri Intera dočekati Atalantu.\n“Neroazuri” su aktuelni šampioni i sasvim sigurno tim koji je uz Napoli i Milan do sada najviše pokazao, a to se najbolje videlo u prošlom kolu kada su izabranici Simonea Inzagija slavili na teškom gostovanju kod Fiorentine, a taj meč je završen rezultatom 1:3.\nŠto se tiče Atalante, tim iz Bergama je nešto slabije startovao ove sezone, ali kako vreme prolazi tako i tim iz Bergama polako ali sigurno diže formu, i nema sumnje da će “boginja” biti jedan od favorita za plasman u Ligu šampiona.\nToplo vam preporučujemo da zaobiđete prognoziranje konačnog ishoda na ovom duelu i da se fokusirate na golove, probate sa igrom 3+, što kladionica Meridianbet plaća sa kvotom 1.74.\nĐenova – Verona – GG @ 1.82 u Mozzart\nPoslednji meč subotnjeg programa kada je Serija A u pitanju se igra u Đenovi, gde će istoimena ekipa na svom terenu dočekati Veronu.\nDo sada su popularni “grifoni” odigrali pet susreta uz skor od jednog trijumfa, jednog remija i čak tri poraza, i ako se po jutru dan poznaje utisak je da će se Đenovljani ove sezone grčevito boriti za opstanak.\nSa druge strane, Verona je nedavno smenila Di Frančeska koji se katastrofalno snašao u gradu ljubavi, a od kako se to desilo ovaj tim je savladao Romu i remizirao u prošlom kolu na gostovanju kod Salernitane, što je jasan znak da stvari idu na bolje.\nSmatramo da je nekako najrealnija prognoza kada je ovaj duel u pitanju da će i jedna i druga ekipa postići makar po jedan gol pa vam savetujemo da probate sa igrom GG koju kladionica Mozzart plaća sa kvotom 1.82.\nJuventus – Sampdorija – 1 @ 1.38 u Meridianbet\nPrvi meč nedeljnog programa Serije A se igra u Torinu gde će fudbaleri Juventusa dočekati Sampdoriju. “Stara dama” ima dosta problema na startu šampionata, i poražavajuće zvuči podatak da su izabranici Masimilijana Alegrija tek u prošlom kolu ostvarili prvi trijumf u prvenstvu i to na gostovanju kod Specije, u jednom sjajnom susretu koji je završen rezultatom 2:3.\nSa druge strane, Sampa je nakon sjajnog meča u Empoliju gde je slavila sa 0:3, doživela pravu katastrofu u prošlom kolu na svom terenu, pošto je Napoli slavio sa 0:4.\nNema više izgovora za fudbalere Juventusa koji prosto moraju da krenu sa serijom trijumfa kako bi se uključili u borbu za Skudeto, pa vam preporučujemo da odigrate jedinicu koju kladionica Meridianbet plaća sa kvotom 1.38.\nEmpoli – Bolonja – X2 @ 1.49 u Mozzart\nPrimarni cilj Empolija će sasvim sigurno biti opstanak u društvu najboljih, a nakon pet odigranih kola se ekipa iz Toskane nalazi na odličnom jedanaestom mestu sa šest osvojenih bodova.\nNakon trijumfa nad Juventusom, ovaj tim je u prošlom kolu slavio i na gostovanju kod Kaljarija, a taj duel na Sardiniji završen je rezultatom 0:2.\nŠto se tiče Bolonje, izabranici Siniše Mihajlovića su nakon one katastrofe na gostovanju kod Intera kada je bilo 6:1, u prošlom kolu remizirali na svom terenu protiv Đenove (2:2), pa se trenutno nalaze na odličnom osmom mestu na tabeli.\nPoznato je da Empoli ima dosta problema na svom terenu na startu šampionata i smatramo da će Bolonja ostati neporažena ovde, pa vam savetujemo da probate sa duplom šansom X2 koju Mozzart plaća sa kvotom 1.49.\nSasuolo – Salernitana – 1 @ 1.47 u Meridianbet\nPromenljive partije pružaju fudbaleri Sasuola na startu šampionata pošto se Domeniko Berardi i drugari trenutno nalaze na četrnaestom mestu na tabeli uz jedan trijumf, jedan remi i čak tri poraza.\nU prošlom kolu je tim iz Ređo Emlije poražen i na gostovanju kod Atalante, a taj duel je završen rezultatom 2:1.\nŠto se tiče Salernitane, sva je prilika da je ova ekipa jedan od najvećih kandidata da na kraju ispadne iz lige, pošto se Frenk Riberi i drugari trenutno nalaze na poslednjem mestu na tabeli uz samo jedan osvojen bod, do koga su došli tek u prošlom kolu pošto su na svom terenu remizirali sa Veronom kada je bilo 2:2.\nSmatramo da će posle tri vezana neuspeha Sasuolo ostvariti jedan trijumf i preporučujemo vam da odigrate jedinicu koju kladionica Meridianbet plaća sa kvotom 1.47.\nUdineze – Fiorentina – 3+ @ 1.85 u Mozzart\nUdineze igra solidno na startu ovog šampionata i definitivno “zebre” iz Udina neće imati problema da dođu do opstanka u ligi, što je i ovog puta primarni cilj.\nU prošlom kolu je ova ekipa doživela poraz na gostovanju kod Rome, a taj meč na Olimpiku je završen rezultatom 1:0.\nŠto se tiče Fiorentine, “ljubičasti” su u prošlom kolu doživeli svoj drugi poraz u šampionatu, i to na svom terenu od Intera, a taj duel je završen rezultatom 1:3, iako je “viola” prva došla do vođstva na tom meču.\nTrenutno se izabranici trenera Italijana nalaze na šestom mestu na tabeli, što je je sasvim zadovoljavajuće obzirom da je Fiorentina imala nekoliko “sušnih” sezona.\nSve miriše da će ovo biti jedan duel sa dosta golova, zbog čega vam savetujemo da probate sa igrom 3+ koju kladionica Mozzart plaća sa kvotom 1.85.\nLacio – Roma – GG @ 1.59 u Meridianbet\nDerbi kola se igra u Rimu gde će fudbaleri Rome na svom “Olimpiku” dočekati gradskog rivala Romu. Lacio se do sada nije pokazao onako kako su to svi očekivali pošto se izabranici Maurisija Sarija nalaze na sedmom mestu na tabeli uz samo osam osvojenih bodova.\nU prošlom kolu su Lacijali remizirali na gostovanju kod Torina, a taj duel je završen rezultatom 1:1.\nŠto se tiče Rome, definitivno je Žoze Murinjo preporodio ovu ekipu koja se posle pet odigranih kola nalazi na odličnom četvrtom mestu na tabeli koje na kraju šampionata donosi plasman u Ligu šampiona, što i jeste primarni cilj Rimljana nakon tri godine bez učešća u najkvalitetnijem evropskom klupskom takmičenju.\nJako teško je prognozirati konačan ishod derbija Rima, ali smatramo da golovi neće izostati na obe strane, pa vam preporučujemo da probate sa igrom GG koju kladionica Meridianbet plaća sa kvotom 1.59.\nNapoli – Kaljari 1 @ 1.26 u Meridianbet\nLider prvenstva i tim koji je za sada najviše pokazao u ovogodišnjem izdanju italijanske Serije A je svakako ekipa Napolija, koja na pet odigranih mečeva ima petnaest osvojenih bodova.\nU prošlom kolu su izabranici Lučana Spaletija koji radi fantastičan posao u Napulju slavili na gostovanju kod Sampdorije, a taj duel je završen sa više nego ubedljivih 0:4.\nŠto se tiče Kaljarija, tim sa Sardinije se trenutno nalazi na devetnaestom mestu na tabeli sa samo dva osvojena boda, i ako se po jutru dan poznaje, utisak je da će ovo biti još jedna veoma teška sezona kada su “Sardi” u pitanju.\nSmatramo da se pitanje pobednika na ovom duelu uopšte ne sme dovoditi u pitanje pošto Napolitanci blistaju na startu šampionata, pa vam predlažemo da odigrate jedinicu za koju je Meridianbet pripremio kvotu 1.26.\nVenecija – Torino – 3+ @ 1.88 u Meridianbet\nPolednji meč ovog kola se igra u prelepoj Veneciji gde će istoimena ekipa na svom terenu dočekati Torino. Venecija se prošle sezone posle baš dosta vremena vratila u najkvalitetniji rang italijanskog fudbala i evidentno je da će primarni cilj ovog tima biti opstanak u društvu najboljih.\nTrenutno se ova simpatična ekipa nalazi na osamnaestom mestu na tabeli uz samo tri osvojena boda, a u prošlom kolu su poraženi na gostovanju kod Milana, kada je bilo 2:0.\nU goste im dolazi Torino koji igra sjajno u poslednje vreme pošto popularni “bikovi” na tri poslednja susreta ne znaju za poraz, a u prošlom kolu su remizirali na svom terenu protiv Lacija, kada je bilo 1:1.\nI ovo bi vrlo verovatno mogao da bude jedan meč sa dosta golova, zbog čega vam preporučujemo da probate sa igrom 3+ koju kladionica Meridianbet plaća sa kvotom 1.88.


Ronaldo otkrio zašto je izabrao Juventus! - Sportske novosti\nNaslovna Intervjui Ronaldo otkrio zašto je izabrao Juventus!\nRonaldo otkrio zašto je izabrao Juventus!\nPrelazak portugalskog napadača Kristijana Ronalda u redove italijanskog Juventusa začudio je zasigurno celu sportsku javnost, ali je sa razlogom proglašen kao transfer decenije.\nNakon što su i Juventus i Real Madrid potvrdili da je sve gotovo, čekali su se samo još lekarski pregledi, kao i zvanična promocija u novom klubu. Tokom današnjeg dana to je odrađeno i sada možemo da kažemo da je ta transfer saga završena.\nTokom današnje pres-konferencije Ronaldo je izjavio: ”Juventus je jedan od najboljih klubova na svetu, bilo je mnogo razgovora, ali odluka da pređem u najbolji tim Italije i napravim novi korak u mojoj karijeri jeste bila laka.”\n”Ovo je veliki izazov za mene, srećan sam što ću u narednom periodu igrati za ovako veliki klub. Zahvalan sam Juventusu na pruženoj prilici”, dodao je.\nOsvrnuo se i na svoj dosadašnji učinak u dresu madridskog tima:\n”Moja priča u Realu je bila fantastična i moram da se zahvalim navijačima, ali vreme je da se posvetim sebi u novoj životnoj fazi koja mi je veoma potrebna. Ne mogu da dočekam da istrčim na teren, motivisan sam… Želim da dokažem da sam igrač na visokom nivou!”\nZa 9 godina provedenih u madridskom timu Kristijano Ronaldo uspeo je da osvoji 2 titule u La Ligi, 3 Kupa Kralja, 4 Lige Šampione, 3 trofeja Svetskog klupskog prvenstva i još mnoga toga. Tokom tog perioda odigrao je 440 utakmica i pritom postigao 450 golova i 130 asistencija.\nPrethodni tekstRistić drugo pojačanje Crvene Zvezde\nSledeći tekstRutinska pobeda delfina na startu EP\nTuhel: Ne treba vam Ronaldo da biste dobijali mečeve


ISPLATIO SAM, ALI SE NE SEĆAM KADA - Glas Podrinja\nRadoica Milosavljević na vreme isplatio bankarske garancije?\nISPLATIO SAM, ALI SE NE SEĆAM KADA\nRadoica Milosavljević iz Kruševca predao je bankarske garancije za svih osam medija koje je kupio, rečeno je Udruženju novinara Srbije (UNS) u Ministarstvu privrede\nJednom su produženi rokovi isplate bankarskih garancija za sve medije koje je Radoica Milosavljević kupio. Odluke su donete u periodu od 22. oktobra do 1. decembra prošle godine na period odlaganja od 60 dana od dana prijema obaveštenja. On je do sada sve bankarske garancije uplatio, rekla je za UNS Angelina Jeftić iz Sektora za privatizaciju i stečaj Ministarstva privrede.\nPodsetimo, Centar za vladavinu prava objavio je u januaru ove godine da Radoica Milosavljević nije u propisanom roku dostavio bankarske garancije za osam medija koje je kupio u procesu privatizacije, kao i da je 13. januara tražio prolongiranje ispunjavanja obaveza iz kupoprodajnog ugovora za još 90 dana.\nNakon toga, UNS je od Agencije za privatizaciju zatražio odgovor na pitanje na osnovu kog propisa je Milosavljeviću produžen rok za isplatu garancija, kao i kopiju rešenja o odlaganju dostavljanja bankarskih garancija.\nS obzirom na to da je Agencija prestala sa radom 1. februara, a da do tad UNS nije dobio odgovor, pitanja smo 18. februara uputili i Ministarstvu privrede koje je preuzelo nadležnost Agencije.\nMinistarstvo je, posle skoro 20 dana, UNS odgovorilo da je na osnovu člana 54. Zakona o privatizaciji i člana 15. Ugovora o prodaju kapitala, a na zahtev kupca Milosavljevića, produžilo rok za dostavljanje bankarskih garancija za sve medije čiji je on vlasnik.\nMeđutim, kopije dokumenata koje bi potvrdile ove navode Ministarstva UNS nije dobio, iako je u više navrata to zahtevao na osnovu Zakona o pristupu informacijama od javnog značaja.\nUdruženju novinara Srbije (UNS), posle odbijanja poziva, javio se Radoica Milosavljević koji je potvrdio da je obezbedio bankarske garancije za osam medija koje je kupio u postupku privatizacije.\nJesam isplatio, ne sećam se kad, odgovorio je Milosavljević na pitanje UNS kada je obezbedio garancije za kupljene medije.\nPodsetimo, Radoica Milosavljević kupio je prošle godine RTV Pančevo, RTV Kragujevac, RTV Brus, TV Pirot, RTV Caribrod, Centar za informisanje Novi Kneževac, TV Požega i RTV Kruševac koje je platio ukupno 281.280 evra.\nZa ove medije trebalo je da dostavi bankarske garancije u vrednosti od ukupno 287.000 evra i to: 40.000 evra za RTV Pančevo, 150.000 evra za RTV Kragujevac, 30.000 evra za RTV Caribrod Dimitrovgrad, 30.000 evra za Televiziju Požega, 15.000 evra za RTV Brus, 14.000 evra za RTV Kruševac, 6.500 evra za Televiziju Pirot i 1.500 evra za Centar za informisanje Novi Kneževac.


Naslov: Re: Bankarski sektor od Matthewa Greenburgh 6/20/2009, 14:29\nBRISEL, Lideri Evropske unije podržali su uspostavljanje sistema kontrole banaka na nivou 27-članog bloka, u cilju pripreme za borbu protiv bilo kakve nove kreditne krize.\nSporazum o tome je postignut u četvrtak kasno pošto su na samitu u Briselu ublažena strahovanja Velike Britanije da bi novo panevropsko tijelo moglo da podrije nadležnosti njenih nacionalnih regulatora u vođenju ogromnog sektora finansijskih usluga.\nPrijedlozi o nadgledanju finansijskog sektora uključuju osnivanje tri panevropska regulatorna tijela u idućoj godini kako bi se obezbijedilo da članice EU uvedu nove propise o nadgledanju, kao i formiranje novog tijela - Evropske uprave za sistemske rizike (ESRB) - koja bi nadgledala rizike koji prijete stabilnosti finansijskog tržišta. Ovaj prijedlog stvaranja sistema panevropskog nadgledanja banaka uslijedio je nakon što je američki predsjednik Barak Obama iznio svoj plan, kako je rekao, najsveobuhvatnije reforme nadgledanja američkog finansijskog sektora od tridesetih godina prošlog vijeka.\nDogovor o nadzoru i regulisanju evropskog finansijsko-bankarskog uređenja bi trebalo da ima velikog uticaja i na znatno bolje regulisanje svjetskih finansija kako se ne bi ponovila kriza koja je do temelja uzdrmala ekonomiju.\nCeo tekst na: http://seekingalpha.com/article/155865-a-detailed-overview-of-central-and-eastern-european-bank-players\nA kompletan izveštaj Unicredit-a možete skinuti sa: http://www.4shared.com/file/124577970/4a5e4f6f/BankingStudy_UniCredit_Group_July2009.html


Studije zajedničkog primaju novu generaciju polaznika i polaznica - Mašina\nMašina 14.08.2019. 06.09.2018.\nOtvorene su prijave za Studije zajedničkog koje organizuje Platforma za teoriju i praksu društvenih dobara – Zajedničko.org u saradnji sa drugim organizacijama.\nStudije su namenjene svima koji tragaju za teorijskim i praktičnim modelima koji predstavljaju alternativu kapitalističkoj organizaciji rada, proizvodnje i života.\nPrjave su otvorene do 10-og septembra.\nU okviru ovog programa polaznici i polaznice u saradnji sa organizatorima i predavačima i predavačicama se bave analizom teorijskih pretpostavki, kao i postojećih praksi koje su zasnovane na principima zajedničkih dobara, s ciljem postizanja egalitarnije proizvodnje, ali i pravednijeg života u zajednici vođenog idejom opšteg ili zajedničkog dobra.\nProgram studija je osmišljen tako da polaznicima i polaznicama približi ovaj koncept i sve njegove složene pretpostavke i posledice, kao i da ih motiviše i osnaži da principe zajedničkog integrišu u sopstvene napore promišljanja, borbe i ostvarivanja drugačijih društvenih i proizvodnih odnosa, te šire političke promene.\nU osmišljavanju ovog programa organizatori polaze od konteksta neoliberalne komodifikacije i privatizacije resursa i usluga koji se smatraju javnim dobrima.\nNe samo da se dodatno intenziviraju podele u društvu, već je za sve veći broj ljudi ugrožena mogućnost zadovoljenja osnovnih životnih potreba, a razvoj njihovih kapaciteta podređen je interesima privilegovanih grupa i samog kapitala. U takvoj situaciji koncept zajedničkih dobara (commons) se reaktuelizuje kao jedan mogući, politički značajan, alternativan model proizvodnje, upravljanja i korišćenja dobara, kao i bivanja zajednicom, koji se suprotstavlja kapitalističkoj logici.\nPoziv za prijavljivanje, organizatori upućuju svim pojedincima i pojedinkama koji u okviru svojih organizacija i inicijativa ili svom individualnom radu tragaju za teorijskim i praktičnim modelima koji predstavljaju alternativu kapitalističkoj organizaciji rada, proizvodnje i života.\nStudijeće će biti održavane u prostorijama Magacina u Kraljevića Marka u Beogradu i besplatne su za sve učesnike.\nProgram Studija zajedničkog organizuju pojedinci i pojedinke okupljeni oko Platforme zajedničko.org u saradnji sa Ministarstvom prostora i organizacijama Polekol i Mladi za Kaluđericu.\nOpširnije informacije o Studijama zajedničkog i procesu prijavljivanja za učešće, možete pronaći na internet stranici zajednicko.org.\nNa današnji dan rođena je Mitra Mitrović


pink.rs | STEFANOVIĆ PRISUSTVOVAO POKAZNOJ VEŽBI NA AERODROMU: Najsavremeniji sistem kontrole\nSTEFANOVIĆ PRISUSTVOVAO POKAZNOJ VEŽBI NA AERODROMU: Najsavremeniji sistem kontrole\nPripadnici Spasilačko-vatrogasne službe Aerodroma "Nikola Tesla" izveli su danas pokaznu vežbu brzog reagovanja i gašenja požara na avionu.\nVatrogasci su hitrom akcijom ugasili požar na avionu, kao i na simulatoru letelice, a ministar unutrašnjih poslova Nebojša Stefanović, koji je prisustvovao vežbi, istakao je da je Vatrogasno-spasilačka jedinica na aerodromu veoma obučena i spremna da, uz modernu opremu, u najkraćem vremenu reaguje i spašava živote.\n- Nadamo da se takvi incidenti nikada neće dogoditi, ali imamo ljude koji su spremni da u najkraćem vremenu reaguju i spašavaju živote. To je zbog dobrog rada Republike, finasijske konsolidacije, dobrog rada aerodroma i njegovog rukovodstva, jer trebalo je obezbediti da se poveća broj putnika na 5,3 miliona za prethodnu godinu i da jedan značajan deo tog novca bude odvojen za bezbednost - rekao je Stefanović.\nCilj i zadatak je, ističe ministar, da u saradnji sa aerodromskim službama i carinom, MUP i granična policija postaje sve efikasnija u radu, te da se radi na obukama, da kontrola bude kvalitetnija i da postoji uspešnija borba protiv svih vidova ugrožavanja bezbednosti građana, kontrole migracija, a i da građani budu zadovoljni brzinom i radom granične službe.\n- Sve to zajedno čini dobar sistem bezbednosti i drago mi je da vidim da se sistemi bezbednosti i sistemi regaovanja na vanredne situacije grupišu, smanjuju vreme odžva i da faktički u najkraćem roku, zajedničkim radom možemo da utičemo na to da građani Srbije budu što bezbedniji - rekao je Stefanović.\nMinistar, koji je posetio i Terminal 1 aerodroma, rekao je da sada postoji najsavremeniji sistem kontrole, koji će biti konforniji za putnike, odnosno "neće biti toliko maltertiranja" ljudi da moraju da skidaju sve sa sebe, obuću i druge predmete, ali da istovremeno ima potpuna mogućnost kontrole - ne samo metala već i čestica koje se vezuju za neku vrstu eksploziva, tečnosti i svega ostalog što može biti bezbednosni rizik.\nSpasilačko-vatrogasna služba Aerodroma "Nikola Tesla", između ostalog, raspolaže i novim vatrogasnim vozilima proizvođača "rozenbauer" iz Austrije, koja slove za "najbolja aerodromska vozila u svetu", nose 12.000 do 15.000 litara vode, 1.500 litra penila i od 250 do 750 kilograma praha.\nRazvijaju brzinu do 140 kilometra na sat i po pravilniku moraju da stignu na najudaljeniji deo aerodroma za manje od tri minuta.\nSTRUČNOST - Vatrogasci ugasili požar na aerodromu 'Nikola Tesla' (FOTO)\nŠTA SE DOGODILO?! Tanja Savić IZNENADA otputovala u Australiju! (FOTO)


Izložba "Spomen-zbirka Pavla Beljanskog i njen arhitekta Ivo Kurtović" od četvrtka | Novosadski informativni portal 021\nIzložba "Spomen-zbirka Pavla Beljanskog i njen arhitekta Ivo Kurtović" od četvrtka\nIzložba "Spomen-zbirka Pavla Beljanskog i njen arhitekta Ivo Kurtović", biće otvorena u četvrtak, 16. septembra, u 19 časova.\nAutorka izložbe je Valentina Vuković, istoričarka arhitekture i kustos Spomen-zbirke Pavla Beljanskog.\nŠezdeset godina od otvaranja muzeja za javnost, 22. oktobra 1961. godine, Spomen-zbirka Pavla Beljanskog će obeležiti izložbom posvećenom arhitekturi njene zgrade i projektantu, arhitekti Ivi Kurtoviću. Ovom izložbom, Spomen-zbirka će približiti javnosti važan događaj u istoriji jugoslovenske muzeologije i arhitekture – otvaranje jednog legata u namenski podignutom zdanju.\nArhitekta, profesor na Arhitektonskom fakultetu u Beogradu i slikar, Ivo Kurtović (Sutivan na Braču, 1910 – Beograd, 1972), pripada generaciji najznačajnijih arhitekata na jugoslovenskom prostoru koji su vrhunac karijere ostvarili u decenijama nakon Drugog svetskog rata.\nKroz autorske tekstove i postavku izložbe publika će imati priliku da se upozna sa realizacijom konkursa za zgradu, arhitekturom Spomen-zbirke u svetlu drugih muzejskih ustanova nastalih u približno isto vreme u zemlji i regionu, kao i sa mediteranskim elementima u Kurtovićevom stvaralaštvu, uz zanimljive podatke iz njegovog privatnog i profesionalnog života.\nNakon svečanog otvaranja izložbe, dr Jasenka Kranjčević sa Instuta za turizam u Zagrebu i autorka jednog od tekstova u pratećem katalogu, ukazaće na mediteranske aspekte stvaralaštva poznatog graditelja.\nUticaj Mediterana u arhitekturi Ive Kurtovića oseća se ne samo kroz koncept i upotrebu materijala specifičnih za podneblje, nego i kroz oblikovanje jednostavnih, elegantnih masa, otvaranje enterijera prema spoljnom okruženju i prirodnom osvetljenju, što se može videti i na primeru zgrade Spomen-zbirke.\nIzložba će biti otvorena do 30. januara 2022.\nizložba\tSPOMEN ZBIRKA PAVLA BELJANSKOG\nNoćni bazar kreće u obilazak drugih mesta u Vojvodini, a ove subote, 30. oktobra održava se na temerinskoj pijaci.\nFestival "Filmski front" počinje danas u KCNS\nMeđunarodni festival kratkometražnog filma "Filmski front" počeće danas, 28. oktobra, u Kulturnom centru Novog Sada.


Uzdržane reakcije na preporuke ICG\nInstitucije su prihvatile plan Martija Ahtisarija i zato nema potrebe da se unose promene, kaže portparol predsednika Kosova Džavit Bećiri:\n“Plan su podržali Kosovo, SAD, EU, i druge države demokratskog sveta. Stoga smatramo da se ne mogu napraviti nikakve promene bez podrške institucija Kosova i građana, o čijoj se budućnosti odlučuje.”\nMeđunarodna krizna grupa je istakla da nema dobre alternative Ahtsarijevom planu, ali da bi bilo dobro uvesti određene izmene. Ipak, ističe se da su preporuke koje je Ahtisari dao, najbolje koje je moguće realizovati.\nPolitički savetnik premijera Arben Cirezi kaže da su Ahtisarijevim planom predviđeni mehanizmi koji će nadgledati rad institucija i da zato nema potrebe za dodatnom kontrolom:\n“Smatramo da će međunarodna zajednica doneti odluku o nezavisnom Kosovu, koje će funkcionisati nesmetano i neopterećeno dodatnih institucijama za nadgledanje njihovog rada. Smatramo da Ahtisarijev plan predviđa dovoljno takvih mehanizama.”\nPrema Ahtisarijevom planu, Kosovo može da traži članstvo u međunarodnim organizacijama. Ali, Međunarodna krizna grupa predlaže dvogodišnji moratorijum na članstvo Kosova u UN. S tim predlogom se ne slaže Arben Cirezi:\n“Kosovu je potrebno članstvo u svim međunarodnim organizacijama najpre zbog ekonomskog razvoja.”\nMeđunarodna krizna grupa je upozorila da odlaganje rešavanja statusa Kosova može da destabilizuje region Balkana. Stoga se smatra da Savet bezbednosti treba da odluči o statusu Kosova u narednih nekoliko nedelja.\nOliver Ivanović, šef “Srpske liste za Kosovo i Metohiju”, kaže da međunarodna zajednica prilikom rešavanja statusa mora uzeti u obzir i mogućnost destabilizacije Srbije:\n“Pretnja nemirima i uopšte opasnost da se nemiri na Kosovu ponove kao mera pritiska nije dobar put. Čini mi se da je mnogo bolje da se pažljivo razmotre sve opcije i i da se uzme u obzir i ono što je stav Srbije jer bez njene saglasnosti teško se može dobiti neko rešenje koje će biti stabilno i održivo na duže staze.”\nPrema Međunarondoj kriznoj grupi, najveću prepreku u sprovođenju Ahtisarijevog plana je pretnja Rusije da će upotrebiti pravo na veto. Ipak predstavnici institucija su optimisti da će plan biti usvojen u Savetu bezbednosti. Portparol kosovskog predsednika:\n“U dosadašnjem procesu Rusija je bila aktivan deo Kontakt grupe. Mi verujemo da će bez obzira na dvoumljenje, na kraju preovladati jedinstvo svih sila, samim tim i Rusije.”\nU slučaju neusvajanja nove rezolucije u Savetu bezbednosti UN, Medjunarodna krizna grupa je preporučila uzdržavanje od jednostranog proglašenja nezavisnosti Kosova. Predstavnici kosovskih institucija su istakli da će u procesu rešavanja statusa raditi zajedno sa međunarodnim partnerima.


Uhapšena indijska aktivistkinja zbog "pobune i zavere"\nUhapšena indijska aktivistkinja zbog „pobune i zavere“\nTanjug 14. februara 2021. 13:27\nNJU DELHI – Diša Ravi (22), indijska aktivistkinja koja se bori protiv klimatskih promena, uhapšena je nakon što je podelila dokumentaciju u nameri da pomogne poljoprivrednicima koji protestuju protiv novog zakona o poljoprivredi.\nRavijeva je uhapšena pod optužbom za pobunu i zločinačku zaveru, a specijalni komesar policije Nju Delhija Pravir Randžan izjavio je da se u dokumantima poziva na ekonomski, društveni, kulturni i regionalni rat protiv Indije.\nDokumente koje je podelila, nazvane „alati“, koji upućuju na moguće načine da se pomogne poljoprivrednicima, prvi put je objavila poznata aktivistkinja Greta Tunberg, prenosi BBC.\nProtesti poljoprivrednika koji traju puna tri meseca, predstavljaju do sada najveći izazov za premijera Indije Narendru Modija.\nVlada je ponudila da suspenduje sprovođenje zakona, ali poljoprivrednici zahtevaju da se zakoni potpuno promene.


Zobenica: Vojvodina domaćin Letnje akademije AER - Skupština Autonomne Pokrajine Vojvodine\nBaia Mare/Novi Sad 07. avgust – Potpredsednik Skupštine AP Vojvodine Damir Zobenica, koji je i potpredsednik Skupštine evropskih regija (AER), učestvovao je danas u rumunskom gradu Baia Mare na sastanku Organizacionog odbora Letnje akademije AER, na kojem je prihvaćena kandidatura AP Vojvodine da bude domaćin Letnje akademije 2019. godine.\nPotpredsednik Zobenica predstavio je kandidaturu AP Vojvodine ističući da je velika čast biti domaćin Letnje akademije koja okuplja mlade iz cele Evrope i čiji je cilj njihovo povezivanje i razmena znanja i iskustava kroz studijske posete i tematske radionice, te dodao da je to prilika i da regija domaćin predstavi svoje prednosti i promoviše svoje potencijale. On je podsetio i da je AP Vojvodina veoma aktivna u organizaciji događaja i sporovođenju aktivnosti AER-a, pa je tako prošle godine u Novom Sadu održana Generalna skupština Regionalne mreže mladih AER-a, a AP Vojvodina osvojila „MYFER“ nagradu (Most youth friendly region).\n„S obzirom na ciljeve koje ima ovaj program AER-a, kao i da je Novi Sad Evropska prestonica mladih 2019. i Evropska prestonica kulture 2021., sa zadovoljstvom smo prihvatili temu koju je predložio Organizacioni odbor, te verujem da će Letnja akadimija 2019. u Novom Sadu biti jedna od najuspešnijih. Očekujemo oko stotinu učesnika iz velikog broja regija Evrope. Želim da naglasim da smo mi i ove godine domaćini velikom skupu Skupštine evropskih regija. U septembru se održava Jesenje plenarno zasedanje AER-a koje okuplja preko 50 regija iz Evrope i čiji će najviši izabrani predstavnici će biti naši gosti. Takođe, zajedno sa AER-om smo i domaćini Regionalnom poslovnom forumu koji se organizuje po prvi put i na kojem će se predstaviti regionalne razvojne agencije, regionalne privredne komore i privrednici iz Evropskih regija“, rekao je Zobenica.\nOve godine Letnju Akademiju organizuje okrug Maramureš (Rumunija) pod nazivom „Kulturno nasleđe kao regionalna atrakcija“, s obzirom na to da je 2018. godina proglašena evropskom godinom kulturnog nasleđa. Petodnevni program će biti baziran na razmeni iskustava mladih i političara i na razgovorima i predavanjima iz oblasti kulturnog nasleđa Maramureša, kao i na predstavljanju grada Baia Mare koji je rumunska prestonici mladih za 2018. godinu.\nLetnja Akademija, program Skupštine evropskih regija, se uvek održava u letnjem periodu, a njeni učesnici su mladi (od 18 do 30 godina starosti) koji su aktivnu u radu sa mladima na regionalnim nivou, ( iz regija članica AER-a), kao i izabrani regionalni političari.\nDomaćin Letnje akademije 2020 je grad Amijen iz Francuske, koji je takođe Evropska prestonica mladih te godine.


BEOGRAD - Od 18. do 31. oktobra u Srbiji će prvi put biti sprovedeno jedno od najznačajnijih statističkih istraživanja - "Anketa o radnoj snazi 2004", koje će ubuduće biti rađeno svaka tri meseca, najavio je juče direktor Republičkog zavoda za statistiku Dragan Vukmirović.\nVukmirović je na konferenciji za novinare rekao da će anketom biti obuhvaćen uzorak od 6.500 domaćinstava, sa oko 18.000 osoba u 330 popisnih krugova, i pozvao građane da izađu u susret anketarima i odgovore na njihova pitanja. Cilj ankete je da se dobiju ključne informacije o radnim karakteristikama stanovništva Srbije, kao i ponašanja pojedinih kategorija na tržištu radne snage.\nStručnjaci u svetu smatraju da ova istraživanja daju mnogo tačnije podatke o stvarnoj nezaposlenosti, nego evidencija na biroima za nezaposlene, gde se mnogi prijavljuju samo zbog beneficija, mada nemaju nameru da traže posao. Pomoćnik direktora Vlada Stanković podsetio je da su takva istraživanja privi put rađena u SAD tridesetih godina prošlog veka, kada je bila pogođena krizom.


Zbog finansijske krize raspada se šampionska ekipa Intera, Lautaro Martinez blizu Španije – Sport Centar Zbog finansijske krize raspada se šampionska ekipa Intera, Lautaro Martinez blizu Španije – Sport Centar\nMilanski Inter nakon 11 godina čekanja osvojio je 19. naslov prvaka Italije. No, vrlo brzo nakon euforije, među navijače crno-plavih uvukla se bojazan, jer priča se o velikoj finansijskoj krizi, zbog koje bi ova ekipa mogla doživjeti raspad.\nPredsjednik milanskog Intera Steven Zhang pozvao je sve igrače na hitan sastanak na kojem ih je zamolio da se na dva mjeseca odreknu plaća.\nOvaj sastanak je jedna od najavljenih mjera kojima uprava klupa želi skresati velike rashode koje ima.\nNe znamo kako su igrači reagovali, jer sve je ostalo između ‘četiri zida’, no znakovito je da se samo par dana nakon priče o finansijskom problemu jedan od najboljih igrača Intera, 23-godišnji Argentinac Lautaro Martinez, inače drugi strijelac kluba iza Lukakua, odlučio na odlazak.\nŠpanski mediji tvrde da je već sve dogovorio s madridskim Atleticom, te da će u novoj sezoni biti napadač Simeoneove ekipe.\natletico madridinter milanolautaro martinez\nNakon odlaska Antonija Contea: Inter ostaje bez dvojice izuzetno važnih igrača?


Practical Business English - Audio verzija\nLondonska privredna komora (London Chamber of Commerce and Industry), odnosno LCCI, u nizu specijalizovanih ispita kojima se kandidatima iz celog sveta pruža mogućnost da provere nivo svog znanja engleskog jezika, kako uopšteno, tako i u pojedinim oblastima primene ima i specijalno osmišljen paket koji podrazumeva praktično korišćenje poslovnog engleskog jezika.\nPolaganje Practical Business English ispita je namenjeno svim onim kandidatima koji poseduju određeni nivo znanja poslovnog engleskog jezika, a koji jednostavno žele da provere da li su sposobni da komuniciraju na engleskom jeziku u poslovnom smislu i to za sada samo na osnovnim nivoima znanja (niži i viši osnovni), odnosno nižem srednjem nivou prema pravilima CEFR - a (Common European Framework of Reference).\nIpak treba imati na umu da je ovo samo takozvani pilot projekat pri Londonskoj privrednoj komori, te da se još uvek razvija. Za sada je dostupno polaganje Practical Business English samo za prva tri osnovna nivoa po CEFR - u, odnosno za nivoe: A 1, A 2 i B 1, pa su u skladu sa tim i očekivanja o poznavanju poslovnog engleskog jezika kandidata koji želi da polaže ovaj ispit.\nZahvaljujući činjenici da je Akademija Oxford ovlašćeni LCCI test centar, svako ko želi da polaže ovaj ispit sada to može uraditi i na teritoriji Republike Srbije, odnosno u mnogim našim poslovnicama koje se nalaze širom naše zemlje.\nOsnovni uslov koji treba da ispune kandidati koji žele da polažu Practical Business English ispit jeste da im engleski nije maternji, na prvom mestu, a zatim i da poseduju određeni nivo znanja poslovnog engleskog jezika.\nKoji sve nivoi Practical Business English ispita postoje\nKako je u pitanju takozvani pilot projekat Londonske privredne komore, za sada postoji samo jedan Practical Business English ispit koji odgovara osnovnim nivoima (nižem i višem osnovnom), odnosno nižem srednjem nivou. To zapravo znači da se od kandidata oćekuje da poseduje znanja engleskog jezika u poslovnom smislu, a koja odgovaraju nivoima A 1, A 2 i B 1 prema pravilima važečeg Zajedničkog evropskog referentnog okvira za jezike, odnosno CEFR - a (Common European Framework of Reference).\nOsnovni cilj ispitivanja prema Practical Business English ispitu jeste da se utvrdi da li je kandidat sposoban da razume i koristi jednostavnije načine poslovne komunikacije.\nPractical Business English nivo A 1 po CEFR - u\nSamim tim se od kandidata očekuje da pokaže osnovni nivo znanja koji odgovara nižem osnovnom nivou znanja prema pravilima pomenutog jezičkog okvira. To znači da kandidat koji polaže ovaj ispit ima najosnovniji mogući nivo znanja poslovne komunikacije na engleskom jeziku, te da je upoznat samo sa najužom oblasti poslovne terminologije.\nPractical Business English nivo A 2 po CEFR - u\nOd kandidata sa ovim nivoom znanja poslovnog engleskog jezika se sasvim sigurno očekuje viši nivo znanja nego na prethodnom nivou, ali još uvek u domenu osnovnog korišćenja poslovnog engleskog jezika.\nSamim tim bi kandidat trebalo da može da razume one poslovne termine koji su najčešće u upotrebi na njegovom radnom mestu, te da zna njihovo značenje, ali isto tako i da zna da ih upotrebi u skladu sa kontekstom razgovora. Što se pisanja tiče, kandidat na ovom nivou znanja bi trebalo da je u stanju da piše kratke rečenice ili izraze, ali samo ukoliko je u pitanju terminologija koja mu je relativno dobro poznata.\nPractical Business English nivo B 1 po CEFR - u\nOvo je prvi među srednjim nivoima znanja poslovnog engleskog jezika prema pravilima Zajedničkog evropskog referentnog okvira za jezike.\nOd kandidata koji poseduje ovaj nivo znanja se očekuje da može da se upusti u razgovor čak i kada mu tema nije u tolikoj meri poznata, te da na osnovu reči koje poznaje može da shvati osnovni smisao tog razgovora. Samim tim se očekuje i da može da vodi poslovnu komunikaciju koja je u domenu njegovog znanja.\nKako izgleda Practical Business English ispit\nU principu postoji samo jedna vrsta Practical Business English ispita, a na osnovu pokazanog znanja se ocenjuje koji nivo znanja poslovnog engleskog jezika poseduje kandidat. Da bi se smatralo da je kandidat položio ovaj ispit, neophodno je da uspešno uradi minimu 50 % ispita.\nIspit je zamišljen tako da kandidat ima zadatak da odgovori na ukupno 50 pitanja različitih tipova, a čitav test je sačinjen od ukupno 3 oblasti.\nZadatak kandidata je da uspešno prepozna određene gramatičke kategorije, te da u skladu sa zadacima testa koristi adekvatnu poslovnu terminologiju, odnosno da zna da protumači određene uskostručne termine vezane za poslovnu primenu ovog jezika.\nUkupno vreme trajanja Practical Business English ispita je 60 minuta.\nU okviru gramatičkih kategorija, među zahtevima u testu su između ostalih prisutni: glagoli i sva glagolska vremena (prošlo, buduće i sadašnje vreme), odnosno glagolski načini, te modaliteti (mogu, smem, treba da i slično) i njihove negacije (ne mogu, ne treba da itd), zatim pridevi različitih vrsta i oblika, kao i veznici i sve vrste imenica i zamenica. Jednom rečju sve gramatičke kategorije, ali su zahtevi u testu u potpunosti primereni nivou znanja za koji su namenjeni.\nŠto se stručnih termina tiče, takođe su zastupljeni oni koji su najčešće u upotrebi i to u skladu sa znanjima koja se očekuju od kandidata čiji nivo znanja odgovara nivoima A 1, A 1 ili B 1 prema pravilima Zajedničkog evrospkog referentnog okvira za jezika.\nŠta još treba da znate o Practical Business English ispitima\nUzevši u obzir da je reč o posebnoj vrsti ispita o proveri nivoa znanja poslovnog engleskog jezika u praktičnom smislu, on se organizuje najčešće u skladu sa zahtevima kandidata, tako da se možete prijaviti tokom cele godine ovlašćenom LCCI test centru Akademije Oxford. U većini slučajeva su termini precizirani za prvu polovinu aprila, prvu polovinu juna i drugu polovinu oktobra ili prvu polovinu novembra, a u skladu sa važećim pravilnikom o održavanju ispita oni se mogu održavati i češće, ali i u drugim terminima. Svakako je preporuka da kontaktirate ovlašćeni test centar kako biste se raspitali oko detalja.\nUkoliko u roku od 7 dana nakon prijave ne dobijete povratnu informaciju da je ona uspešno izvršena, neophodno je da nas kontaktirate kako bismo eventualno otklonili ovu nepravilonost.\nNa dan kada se održava ispit u obavezi ste da dođete u naše prostorije 30 minuta pre zakazanog termina za početak ispita. Takođe, tom prilikom morate ovlašćenom ispitivaču dati na uvid i važeći lični dokument, koji sadrži i vašu fotografiju. To podrazumeva da možete poneti važeću ličnu kartu, pasoš ili vozačku dozvolu.\nNa ispit možete poneti i flašicu sa vodom, ako želite, a obavezno je i da ponesete hemijsku olovku, ali isključivo onu koja ima minu plave ili crne boje, kao i da na testu pišete čitko i štampanim slovima, kako ne biste došli u situaciju da vam neki odgovor ne bude priznat zbog nejasnoće. To isto se odnosi i na preciznost u pitanjima gde se od kandidata zahteva da zaokruži tačan odgovor ili da poveže pitanje i odgovor.\nZabranjeno je da kandidati u učionicu unose mobilne telefone, ali i bilo koje druge uređaje čije korišćenje može da utiče na kvalitet polaganja ispita. Zabranjeno je i korišćenje korektora, ali i elektronskih rečnika, dok je klasične rečnike moguće koristiti samo u slučajevima kada je tako određeno važećim pravilnikom o polaganju ispita.\nTokom trajanja Practical Business English ispita u prostoriji je obavezno prisutan najmanje 1 dežurni profesor. A ukoliko grupa kandidata broji više 25 kandidata, obavezno je prisustvo minimum 2 ovlašćena ispitivača.\nKandidat koji tokom ispita ima potrebu da napusti ispit na kratko kako bi otišao u toalet, ima pravo da traži dozvolu od ispitivača da izađe. Ali je jedan od ispitivača dužan da ga otprati do toaleta, sačeka da završi i ponovo otprati u učionicu, jer je tako siguran da nije došlo do zloupotrebe izlaska od starne kandidata.\nU slučaju da se dogodi da dođe do prekida Practical Business English ispita usled nepredviđenih okolnosti, kao što je recimo dojava o požaru ili podmetnutoj bombi, te da taj prekid traje duže od 30 minuta ovlašćeni LCCI test centar Akademije Oxford će u većini slučajeva otkazati polaganje ispita, te u skladu sa pravilnikom zakazati u najkraćem mogućem roku novi termin za polaganje.\nDežurni profesor koji tokom trajanja ispita primeti pokušaj varanja je u obavezi da dotičnog kandidata zamoli odmah da napusti prostoriju u kojoj se polaže ispit, te da mu preda sav ispitni materijal. A po završetku ispita, dežurni ispitivač piše izveštaj o tom događaju koji predaje stručnoj komisiji. Dalje ta komisija, na osnovu izveštaja odlučuje da li se tom kandidatu privremeno ili trajno zabranjuje polaganje Practical Business English ispita.\nNajkasnije 9 nedelja nakon održavanja ispita se objavljuju rezultati. Kandidatima koji su uspešno položili ovaj ispit se dostavljaju sertifikati na način opisan u pravilniku.\nKandidat koji ima potrebu za izdavanjem duplikata sertifikata bi trebalo da o tome obavesti ovlašćeni LCCI test centar Akademije Oxford, te da u propisanom roku uplati nadoknadu za izdavanje duplikata, kako bi mu isti bio i izdat.\nUkoliko postoje fizička, čulna ili mentalna oštećenja kod kandidata obaveza je da im se omogući polaganje ispita u skladu sa njihovim oštećenjem, ali oni najpre moraju da dostave adekvatnu medicinsku dokumentaciju u propisanom roku.\nU slučajevima kada kandidati propuste da izađu na Practical Business English ispit za koji su se prijavili, ali iz opravdanog razloga kao što je iznenadna povreda, odlazak u bolnicu ili smrt bliskog člana porodice, mogu da u propisanom roku dostave adekvatnu dokumentaciju kako bi im eventualno bilo omogućeno naknadno polaganje ispita.\nSvi zainteresovani kandidati imaju mogućnost da traže posebnu dozvolu za odlaganje polaganja ovog ispita, a koja važi maksimalno 6 meseci od dana donošenja, stim da ova dozvola mora biti odobrena pre planiranog datuma za održavanje ispita za koji se kandidat prijavio.\nSpisak gradova za Practical Business English


10 najboljih noćenja s doručkom u Pienza - TripAdvisor\nSmeštaj s uslugom doručka (B&B) - Pienza, Italija\nNoćenja s doručkom/Pansioni (Pienza)\nNoćenja s doručkom - Pienza\n30 od 112 objekata odgovara vašim filterima. Obriši sve filtere\nBr. 1 od 30 – objekti sa najboljim odnosom cena/kvalitet – Noćenja s doručkom - Pienza\nBr. 2 od 30 – objekti sa najboljim odnosom cena/kvalitet – Noćenja s doručkom - Pienza\nBr. 3 od 30 – objekti sa najboljim odnosom cena/kvalitet – Noćenja s doručkom - Pienza\nBr. 4 od 30 – objekti sa najboljim odnosom cena/kvalitet – Noćenja s doručkom - Pienza\nBr. 5 od 30 – objekti sa najboljim odnosom cena/kvalitet – Noćenja s doručkom - Pienza\nPrikaži sve povoljne ponude (5) počev od 396 US$\nBr. 6 od 30 – objekti sa najboljim odnosom cena/kvalitet – Noćenja s doručkom - Pienza\nBr. 7 od 30 – objekti sa najboljim odnosom cena/kvalitet – Noćenja s doručkom - Pienza\nBr. 8 od 30 – objekti sa najboljim odnosom cena/kvalitet – Noćenja s doručkom - Pienza\nBr. 9 od 30 – objekti sa najboljim odnosom cena/kvalitet – Noćenja s doručkom - Pienza\nBr. 10 od 30 – objekti sa najboljim odnosom cena/kvalitet – Noćenja s doručkom - Pienza\nBr. 11 od 30 – objekti sa najboljim odnosom cena/kvalitet – Noćenja s doručkom - Pienza\nBr. 12 od 30 – objekti sa najboljim odnosom cena/kvalitet – Noćenja s doručkom - Pienza\nBr. 13 od 30 – objekti sa najboljim odnosom cena/kvalitet – Noćenja s doručkom - Pienza\nBr. 14 od 30 – objekti sa najboljim odnosom cena/kvalitet – Noćenja s doručkom - Pienza\nBr. 15 od 30 – objekti sa najboljim odnosom cena/kvalitet – Noćenja s doručkom - Pienza\nBr. 16 od 30 – objekti sa najboljim odnosom cena/kvalitet – Noćenja s doručkom - Pienza\nBr. 17 od 30 – objekti sa najboljim odnosom cena/kvalitet – Noćenja s doručkom - Pienza\nBr. 18 od 30 – objekti sa najboljim odnosom cena/kvalitet – Noćenja s doručkom - Pienza\nBr. 19 od 30 – objekti sa najboljim odnosom cena/kvalitet – Noćenja s doručkom - Pienza\nBr. 20 od 30 – objekti sa najboljim odnosom cena/kvalitet – Noćenja s doručkom - Pienza\nBr. 21 od 30 – objekti sa najboljim odnosom cena/kvalitet – Noćenja s doručkom - Pienza\nBr. 22 od 30 – objekti sa najboljim odnosom cena/kvalitet – Noćenja s doručkom - Pienza\nBr. 23 od 30 – objekti sa najboljim odnosom cena/kvalitet – Noćenja s doručkom - Pienza\nBr. 24 od 30 – objekti sa najboljim odnosom cena/kvalitet – Noćenja s doručkom - Pienza\nBr. 25 od 30 – objekti sa najboljim odnosom cena/kvalitet – Noćenja s doručkom - Pienza\nBr. 26 od 30 – objekti sa najboljim odnosom cena/kvalitet – Noćenja s doručkom - Pienza


Završena obuka 150 nastavnika praktične nastave mašinske struke | Banjaluka.net\nMinistar prosvjete i kulture Republike Srpske Dane Malešević rekao je na svečanosti da je ovaj projekat bio prilika i da se Mašinski fakultet uključi u rad srednjih škola, te na taj način vrati povjerenje učenika u ovu struku.\n“Putem ovog projekta analiziraćemo nastavne planove i programe za mašinsku struku, te vidjeti šta je to gdje bi moglo doći do poboljšanja, prvenstveno kada je riječ o praktičnoj nastavi”, rekao je Malešević novinarima.\nOn je naveo da u Švajcarskoj učenici nemaju više praktične nastave nego u Srpskoj, ali je u školama mnogo više učila i moderne tehnologije na kojoj učenici mogu da nauče sve što im je potrebno za proces proizvodnje.\nProgram stručnog usavršavanja profesora i nastavnika praktične nastave realizovan je na banjalučkom Mašinskom fakultetu i u partnerskim preduzećima, u okviru programa “Prilika plus” Republičke agencije za razvoj malih i srednjih preduzeća /RARS/.\nRukovodilac odjeljenja za pripremu i provođenje međunarodnih projekata u RARS-u Mićo Stanojević naveo je da je u obuci učestvovalo više od 150 nastavnika i profesora iz 33 srednje tehničke škole iz Republike Srpske.\nStanojević je rekao da je cilj projekta da se uspostavi sistem cjeloživotnog učenja, za kojim je u oblasti savremenih tehnologija posebno izražena potreba, te da se obezbijedi veći kvalitet stručne nastave.\n“Preduzeća su izrazila veliko interesovanje za učešće u organizovanje praktične nastave jer je to njihova mogućnost da prepoznaju i identifikuju kvalitetne buduće radnike“, rekao je Stanojević.\nOn je dodao da je, osim predavanja, za polaznike u saradnji sa Republičkim pedagoškim zavodom Srpske izrađena odgovarajuća stručna literatura, koja će se moći koristiti i u nastavnom procesu redovnog školovanja srednjoškolaca.\nDekan Mašinskog fakulteta Univerziteta u Banjaluci Darko Knežević rekao je da je ovaj fakultet osmislio i sproveo ovaj projekat s ciljem podizanja kvaliteta znanja u oblasti mašinske industrije.\n“Mašinski fakultet raspolaže kvalitetnim nastavnim kadrovima i opremom, te smo htjeli svoje kapacitete staviti u funkciju razvoja društva, ali i uvežemo srednje tehničke škole, privredna preduzeća kako bi rješili problem nedostatka kvalitetnog kadra”, rekao je Knežević.\nOn je rekao da je bilo veliko interesovanje nastavnika i profesora za ovaj projekat, te da su finansijske mogućnosti bile takve da samo dio njih završi ovu obuku.\nUkupna vrijednost projekta bila je 301.000 KM, od čega je Vlada Švajcarske, putem programa “Prilika Plus”, obezbijedila 224.000 KM.